Пахтачиликнинг ривожланиши, ўлканинг Россиянинг хомашё манбаи ва тайёр маҳсулотлар бозорига айланиши айниқса Фарғона вилоятида халқни ҳар жиҳатдан оғир аҳволга солиб қўйди. Булар ҳақида аввалги саҳифаларда келтирилган маълумотлар ҳам далолат бериб турибди. Шуни алоҳида таъкидлаб ўтиш лозимки, қўзғолонларда руҳоний ва бошқа юқори табақалар вакиллари қатнашдилар ва хайрихоҳлик билдирдилар. Бу табиий ҳол эди, албатта. Чунки ўлкада миллий давлатнинг тугатилиши, бойликларнинг бегоналар қўлига ўтиши ҳамда ғайридинларнинг зўравонлиги маҳаллий табақа доиралари норозилигини уйғотмасдан қуймасди.\nБундан чор ҳукуматига зур бериб хизмат қилаётган бир гуруҳ кимсапар мустаснодир. Рус ҳукумати даврида олий ва урта ҳокимият лавозимларидан, бойликлардан маҳрум этилган ҳамда ўз ватанига содиқ кишилар чет эл ҳукмронлигига қарши курашнинг тарафдорлари сифатида маидонга чиқдилар. Фарғона вилоятининг ҳарбий губернатори Чайковский водийдаги вазиятни шундай таърифлаган: «Буйсундирилганига қадар Фарғона мус-тақил давлат ҳисобланиб, ўзининг тарихи, ҳукмрон синфи ва бошқарув тузумига эга эди. Уларнинг йўқолганига ҳали чорак аср, янги шароитга мослашиш учун эса бир кшиининг умри ўтгани йўқ. Илгари ҳукмронлик қилган нуфузли табақаларнинг оддий кишиларга айланиш жараени жуда қийин ва аламли кечмоқца. Шунинг учун тасодифий ҳодисаларнинг юзага келишини назарда тутган ҳолда, туб аҳолини қаттиқ назорат остида тутиб туриш ҳали узоқ давом этади. Айниқса, мусулмон руҳонийларини ва мусулмон ўқув юртларининг вакилларини алоҳида назорат остида сақлаб туриш зарур. Чунки улар қонуний ташкилотлардан четда ўз ҳолига ташлаб қуйилганлиги учун доимий назорат қилиш имкони йўқ. Янги тартиб-қонунлар орқасида уларнинг фақат жамиятдаги мавқеига эмас, балки вақф ерларидан олинадиган даромадларининг қисқартирили-ши туфайли иқтисодий манфаатларига ҳам путур етказилди».\nРус ҳукумати, биринчи навбатда, дин пешволарини энг хавфли душман ҳисоблаб, уларни имкони борича «бурчакка қисиб» қуйишга ҳаракат қилди. Руслар қозилик ва оқсоқоллик мансабидаги кишиларни ҳам «гаҳ деса қўлга қўнадиган» тарзда ушлаш учун арзимаган баҳоналар билан жазолаб турди. Масалан, вабо касали муносабати билан 25 қози ва муфти эски қабристонларни бузмасликни сўраб ариза ёзганларида, улардан бир нечаси лавозимларидан четлатилди. Шундан кейин бир гуруҳ нуфузли кишилар норозилик хати ёздилар. «Хонлар вақтида, — дейилган унда, — қозилар шариат қонунларини билганликлари учун мукофотланганлар. Аммо халойиқ қозиларнинг бекордан бекорга лавозим-ларидан бушатилганлигини билмайди. Чунки улар ҳеч қачон шариатга зид ишларни қилмаганлар».\nҲарбий губернатор А.А. Абрамов қўзғолон кўтарилишидан қўрқиб, агар тартибсизликлар рўй берса, у вақтда қозилар Сибирга сургун этилажагини очиқдан-очиқ маълум қилади. Айни бир пайтда Қўқон уёздининг бошлиғи, агар дин пешволари тартибсизликларда қатнашсалар, мадрасаларнинг ёпилишини ва вақф ер-лари тамоман давлат ихтиерига ўтказилишини билдирди.\nҚозиларнинг шикояти бўйича имзо чекканлардан 10 дан ортиқ киши ҳибсга олинди. Шу биргина шикоятга қарши кўрилган чора Қўқон халқининг норозилигини уйғотиб, оломон тўплана бошлади. Натижада хавфли вазият юзага келиб, қўзғолон чиқиши аен бўлиб қолди. Бундан чўчиб кетган губернатор қозиларни ва 8 нафар элликбошини қамоқдан озод этишга мажбур бўлди. Қози мулла Ашурни шикоятнинг ташаббусчиси сифатида Сибирга сургунга жўнатмоқчи эди, аммо вазиятнинг кескинлашиши оқибатида бекор қилинди.\nРус маъмуриятининг маҳаллий амалдорларга нисбатан зўравонлиги туфайли уларнинг орасидан халқ ғалаёнларига хайрихоҳлар чиққан эди. Чунончи, уларнинг айрим вакиллари 80-йиллари мустақилликни тиклаш учун курашаётган гуруҳларнинг қатнашчиларига меҳрибонлик курсатганлар. Масалан, 1885 йили Навқат бўлисининг бошлиғи Содиқ Қулматов ва Бозорқурғон бўлисининг катта оқсоқоли Мулла Калон Отанаев «қўзғолон қатнашчиларини беркитганлари» учун ўз вазифаларидан олинган. Маҳаллий маъмурият вакилларининг қўзғолончиларга хайрихоҳлигини вилоят ҳарбий губернатори ҳам таъкидлаган: «(Қўзғолон бошлиғи Дарвишхонни) қўлга тушира олмаганлигимизнинг сабаби аҳолининг ва маҳаллий маъмурият вакилларининг ёрдам қилмаётганликларидандир. Маҳаллий амалдорлар ўзларининг ҳаракатсизликларини ниқоблаш учун турли асоссиз баҳоналарни тарқатиш билан шуғулланмоқдалар».\nАйниқса, хонлик вақтида мансаб ва имтиёзларга эга бўлган, лекин «руслар келганидан кейин улардан маҳрум этилган» кишилар чор ҳукуматига қарши турганлар.\nЎлка генерал-губернатори А.Вревскийнинг сўзига қараганда, улар осойишталик кунлари жим юрганлар, лекин янги солиқлар солинганда ёки ҳукумат қандайдир чораларни кўрмоқчи бўлган кёзларда аҳолини қўзғолон кўтаришга даъват этганлар.\nШундай қилиб, мустамлакачилик сиёсати бир томондан халқ ҳаетининг оғирлашишига, иккинчидан, маҳаллий юқори табақа вакилларининг манфаатларига зарба беришга олиб келган. Бу ҳол халққа ҳам, юқори табақа вакилларининг илғор қисмига ҳам умумий душ-ман — чоризмга қарши бирлашишга замин ҳозирлади. Бу ерда мустақиллик ва озодлик учун кураш туйғулари муҳим ўрин тутди, халқнинг барча тоифаларининг бир еқадан бош чиқаришига олиб келди.\nЖамият маънавий ҳаётининг асосий йўналтирувчи кучи бўлмиш ислом динининг камситилиши ва унинг моддий асосларининг чеклаб қўйилиши дин пешволарининг ҳам бош кўтаришига олиб келди. Асрлар мо-байнида ҳукм суриб келган ислом динининг «ғайридин» асирига айланиб қолиши қўзғолоннинг энт муҳим омилларидан бири бўлди. Айниқса, намоз вақгида рус императори номига мажбурий суратда хутба ўқитилиши ачинарли ҳол эди. Бинобарин, «ғазот» шиорининг юзага келиши табиий ҳолдир. Шу равишда ватан ва дин озодлиги учун кураш бир-бири билан узвий боғланиб, умуммиллат ҳаракати сифатида гавдаланади.\n1898 йил қўзғолони Андижон уёздига қарашли Мингтепа, Тожик, Қашқар сингари қишлоқлардан бошланди. Бу жойларда Муҳаммадали Халфа Собир ўғли (1856—1898) энг обрўли дин пешвоси ҳисобланган. Ўнинг отаси пахтани чигитдан ажратадиган халажи ва йиг, яъни дуг, бешик ясайдиган ҳунар эгаси эди. Демак, Муҳаммадали ҳунарманд оиласида дунега келиб, вояга етган. У Дукчи Эшон деб аталган. Эшон деб номланишига шу сабаб бўлганки, у ўзининг истеъдоди ва серғайратлиги туфайли қишлоғидаги Султонхонтўра Эшонга шогирд тушиб, юксак диний унвонга сазовор бўлган. Дукчи Эшон мол-мулк тўгглашга берилмай, назр ва совғага келтирилган барча бойликларни қашшоқларга сарфлади. Чунончи, ҳар куни белгилаб қўйилган жойда юзлаб кишиларга тёкин овқат тайёрланган.\nДукчи Эшон рус ҳукумати томонидан олиб борилаётган мустамлакачилик сибсатини, миллий зулм ва диннинг сиқиб қўйилганлигининг жонли гувоҳи бўлди. У халқ дардини ва норозилигини яхши англаган ўз Ватанига содиқ киши эди. Умуман айтганда, Дукчи Эшон оғир сиёсий ва ижтимоий-иқтисодий шароит орқасида бир парча еридан ҳам маҳрум этилган деҳқонлар, шаҳар камбағаллари учун умид ва ишонч рамзига айланган. Буни яхши англаган Дукчи Эшон халқнинг озодлик курашига бош-қош бўлишни ўз зиммасига олди. У она юртнинг мустақиллиги ва озодлигини тиклашни муқаддас бурч деб билди. У қўзғолон кўтариш учун айрим тайёргарлик ишларини амалга ошириб борди. Биринчи навбатда, «чақириқ қоғозлари» битилиб, ишончли жамоаларга тарқатилди. Бунда Фарғона вилоятида истиқомат қилаётган барча туб аҳоли вакиллари, хусусан, ўзбеклар, тожиклар ва қирғизлар Мингтепага таклиф этилди. Бундан ташқари, халққа қарата мурожаатнома қабўл қилиниб, мусулмонларни кофирлардан халос этиш Дукчи Эшон зиммасига тушганлиги билдирилган ва барча мусулмонлар ёрдамга чақирилган. Мурожаатномага қуйидаги нуфузли кишилар имзо чекканлар:\n1. Мулла Аҳмад нойиб Мулла Мирза ўғли.\n2. Ҳайитбой Тўқсабо.\n3. Орзиқулбой Понсод.\n4. Умарбек додхоҳ.\n5. Ботир Мингбоши.\n6. Соттибой Мирза.\n7. Ботир Мингбоши Нормат ўғли.\n8. Муҳаммад Иброҳим Тўқсабо.\n9. Мулла Ғойибназар Ортиқ ўғли.\n10. Алибек Додхоҳ ва бошқалар.\nУлар орасида бир қози ва унинг ердамчиси, икки бўлис бошлиғи, 7 қишлоқ оқсоқоли ва Қулин бўлиси-нинг уч нуфузли кишиси бор эди. Мурожаатномага жами 14 киши имзо чеккан. Чақириқ қоғозларидан ташқари, айрим режалар ҳам тузилган. Чунончи, қўзғолон ғалаба қилган тақдирда Дукчи Эшоннинг 14 ёшли жияни Абдулазиз хонлик тахтига ўтқазилиши лозим эди.\nДукчи Эшон атрофидаги ишончли кишилар Туркиянинг ёрдами ва мавқеидан фойдаланиш ниятида Султон Абдулҳамид II (1876—1909) номига хат юборадилар. Аммо бу хат ўз эгасига бориб етмайди. Дукчи Эшонга турк султонининг қалбаки жавоб хатини ва совғасини тақдим этганлар ва Дукчи Эшонни унинг асллигига ишонтиришган. Амалда Туркия билан алоқа ўрнатилмаган ва бунга имконият ҳам йўқ эди. 1898 йили «Рус инвалиди»нинг ёзишича, Абдулжалилхўжа деган киши Қашқардан келиб, Дукчи Эшонга гўе «турк султони томонидан юборилган хат ва тунни» топширган эмиш, лекин унинг ҳақиқатлиги тасдиқланмаган. Ўша йили 14 июнда Туркистон ҳарбий округининг штаб бошлиғи Н. Белявскийнинг билдиришича, «Турк султонидан ҳеч нарса олинмаган».\nАбдужалилхужанинг Қашқарга борганлиги ҳақидаги маълумотлар ҳам тасдиқланмади. 1899 йили Россиянинг Қашқардаги бош консули Н.Петровский гарчанд Абдужалилхужа шахси билан таниш бўлса-да, лекин унинг Қашқарда топилмаганлигини Туркистон генерал-губернаторига билдирган.\nБундан ташқари, унинг Туркистон ҳарбий округи штаби бошлиғига юборган хатида шундай дейилган: «Дукчи Эшонга юборилган хат султон фармони эмас, балки хати иршоддир, яъни сўфийлик таълимоти буйича ўзини қутқаришнинг тўғри йўли кимга мерос бўлиб қолганлиги ҳақидаги гувоҳномадир. Ҳужжат, шубҳасиз, сохта, сабаби — Султон пайғамбар нойиби сифатида суфийликда бўла олмайди. Чунки сўфийлик билан муроса қилинади, лекин тан олинмайди. Султоннинг ҳеч кимдан, ҳеч қандай эшондан (муршиддан) хати иршод олган бўлиши мумкин эмас». Шу равишда хат ва совға Турк султонига тегишли эканлиги исботланмади. Бу масала билан шуғулланган бир муаллиф ҳам «қўзғолонда мусулмон давлатларининг вакилларини қатнашганлиги исботланмади», — деб ёзган.\n1898 йили генерал-лейтенант Королков ўзининг ҳисоботида қўзғолоннинг сабабларига тўхтаб, Дукчи Эшоннинг Туркия билан алоқада бўлмаганлигини исботлади. У Туркиянинг ўлкадаги халққа таъсир этувчи кучини қуйидагича тасаввур этган: «Кейинги вақтларда ўлкада бирон мақсад ва ҳужжатга эга бўлмаган Туркия фуқаролари пайдо бўлди. Шунингдек, Туркиядан туркларнинг юнонлар устидан қозонган ғалабасини улуғловчи Константинопол китоблари келтирилмоқда. Ниҳоят, кўриниб турибдики, Дукчи Эшон исени кўтарилишида Константинополнинг таъсири туғридан-тўғри бўлмаган бўлса-да, лекин унга яқин доирада бўлган».\nБинобарин, қўзғолон Туркиянинг бевосита таъсири остида кўтарилганлиги ҳақидаги фикрлар тахминлардан иборат эди, холос. Аслида, олдинги саҳифаларда кўрсатилганидек, қўзғолон оғир шароитнинг маҳсули ҳисобланиши билан бирга, асрлар оша давом этиб келаётган ахлоқ-одобнинг издан чиқиб бориши ҳам сабаб бўлган. Бу хусусда И.И. Королковнинг ҳисоботида келтирилган, Дукчи Эшоннинг терговда айтган сўзлари диққатга сазовордир. «Мадали Эшоннинг ўзининг сўзича, — дейилган ҳисоботда, — уни халқнинг одоб-ахлоқи бузилаётганлиги ҳамиша тинчсизлантириб келган. Гарчи бундай ҳол Қўқон хонлигининг кейинги йилларида бошланган бўлса-да, лекин бунинг учун у худонинг амри билан ҳалокатга учради. Руслар ўлкани урушиб олганидан кейин эса аҳвол янада ёмонлашди. Одоб-ахлоқнинг бузилиши фоҳишалик, ичкиликбозлик, қиморбозлик ва оила заифлашишининг кучайишида ўз аксини топди. Умуман, одамлар орасида шариат талаб-ларига зид ишлар қилиш зўраймоқда. Гарчанд рус маъмурияти халқ билан хушмуомала бўлса-да, лекин закот ва вақф ташкилотларини йўқотди ва Маккага ҳажга боришни тақиқлади. Айни бир пайтда у халқ таълим-тарбиясига эътибор бермади. Эшон бу номаъқулчиликни гўё турк султонига ёзиб, ундан ўртага тушишни ва ҳаётни шариат асосида юргизишни Рус давлатидан сўрашини илтимос этган эмиш. Бу билан Эшон рус давлатини худонинг қаҳр-ғазабидан холи қилмоқчи бўлган эмиш».\nАфтидан, терговчи рус маъмурияти вакилларини марказий ҳукумат олдида қўзғолон учун жавобгарликдан қутқазиш ва унинг сиёсий йўналишини бўяш мақсади-да Эшоннинг сўзларига маъмуриятни мақтовчи сўзларни киритган. Буни Эшоннинг рус тилини билмаслиги туфайли қилиш ҳеч гап эмас эди. Тергов ҳужжатларида ҳам Дукчи Эшоннинг «халқ рус ҳукумати томонидан ҳеч қандай сиқувларни кўрмади, норозиликнинг танҳо сабаби вақф ерларининг давлат қўлига ўтишида», деган кўрсатмаси мавжуд. Ваҳоланки, қўзғолончилар Дукчи Эшон бошчилигида кофирлар ҳукмронлигини ағда-ришни англатувчи «ғазот» шиори билан ҳаракат қилган эдилар. Бу ҳақда ҳарбий прокурор Долинскийнинг Дукчи Эшон хусусидаги қораловчи фикри ҳам далолат беради: «Дукчи Эшон улкада рус ҳукмронлигини ағдариш мақсадида қишлоқ ва шаҳар аҳолисини қурол билан бош кўтаришга отлантирди».\nА. Эгамназаровнинг Мусо Туркистонийнинг асаридан олган маълумотига кўра, 1898 йил 16 майда кечқурун бир минг киши қатнашувида кенгаш ўтказилиб, Дукчи Эшон халққа қарата мурожаат қилган: «Эй, муҳтарам мусулмонлар! Эй, биродарлар! Ҳаммангизга маълумки, юртимиз мусулмон юрти, эл мусулмон, халқ мусулмон, шариатнинг ҳукми жорий, амри нофиз эди. Ҳукуматни Оллоҳ таоло ўзи биладур, кофирларни мусаллат қилди, юртимизга урус келди. Худоерхон ўрнига Кауфман, Умархон тахтига Черняев утирди. Фарғона хонлиги ерида Масков хонлиги — оқ подшо ҳукмрон бўлди. Урус Ватанимизни истило этди, сўнгра тилимизга истило қилди. Аста-секин динимизга истило қилмоққа бошлади. Биласизларки, мусулмонларнинг ахлоқи бузилди. Уруснинг келганига 30 йил тўлмай, мусулмонлар рибога айланди, ҳалол-ҳаромни фарқ қилмас бўлди. Қози-ларимиз бўйнига бут тақадиган бўлди. Хулоса (шулки), шариатимиз хор, мусулмончилик ғариб бўлди. Ҳуррия-тимиз ғойиб будди, истиқлолимиз маҳв бўлди, ўзимиз ўтмас, сўзимиз кесмас бўлдик.\nОқ подшонинг номидан янги фармон келди, Николайни, яъни бир ўруснинг номини жума намоз хутбасида хутбага қушиб ўқилсин, деб, ва яна кўчирма сиёсати ила Ватанимизга мужикларни ерлаштирди, ҳар тарафни тўнғиззор қилди. Қубони Федченко, Марғилонни Горчаков, Симни Искобилиф, Бағдодни Серова, Конибодомни Милников деб, ҳамма шаҳарлари-мизга бирор ўрус генералининг исмини тақди. Ҳар шаҳарда, ҳар қишлоқца бутхоналарнинг қўнғироғининг жаранг-журунг овози кўпайди. Банка деган бир рибохона қурилди, динимизда йўқ судхўрлик, ҳаромлик ривож топди. Ҳамманинг ҳапқуми бўлғонди, ҳар шаҳарда янги шаҳар деган фисқхона қилди, фисқнинг ҳамма нави ҳозирланди. Мусулмонларни йўлдан оздирди. Ак-сар мусулмонлар янги шаҳардаги ичкилик дўконлари-га, ошхоналарга, қиморхоналарга муштарий бўлди, фоҳишахоналарга ўрганди, мусулмонларнинг ахлоқи бузилди».\nМазкур Ватанга содиқлик туйғулари билан суғорилган сатрлар шу даражада асосли ва ерқин равишда ифода этилганки, изоҳлашга ҳожат йўқ. Улар қўзғолондан асосий мақсад Ватан ва дин озодлитини таъминлашдан иборат бўлганлигини яққол кўрсатиб турибди. Уларда барчага тушунарли оддий сўзлар билан Туркистон ўлкасининг бошига тушган миллий зулм ва, умуман, мисли кўрилмаган фожеалар ўз ифодасини топган. Улкада руслаштириш сиёсатига қарши норозилик билдирилган.\n«Эй, мусулмонлар!» — деб сўзида давом этган Дукчи Эшон, — бўларга ўзимиз сабаб бўлдик. Бу ҳолимизга Оллоҳ таоло ҳам рози эмас, Расул ҳам рози эмас. Бу асорат ва маҳкумиятга ҳеч ким рози эмас, инс ҳам, жинс ҳам рози эмас. Эй, биродарлар, тек тураверсак, бу кофир яна баттар қилур! Вой, бизнинг ҳолимизга!\nТариҳда ўттан муаззам бир салтанат қурғон қаҳрамон паҳлавонлар авлодимиз — бу зиллатга ҳеч қандай зируҳ чидамас. Қани, биздаги шижоат, қани, аждодда-римиздаги басолат, сизларга нима бўлди? Муҳаммад динида 400 олимимиз бордир, ҳаммаси мусулмон, ҳаммаси турк, ҳаммасининг исми Муҳаммад. Ҳаммаси ҳанафий мазҳабдур. Бир исмда, бир мазҳабда, бир қаб-ристонда бу қадар олимлари Туркистонни дини тақдимда, дин одамларини етиштиришда на даражада хизматлари сабқат этганлиги ўқувчилар диққатига арз ўландур. Жаҳон тарихида, ер юзида, кўк юзида бу мисли кўрилмагондур. Туркистонликлар ҳар қанча ифтихор этса арзийдур, баҳодур, эй, биродарлар, бизлар шундоқ аждоднинг набираларимиз».\nДукчи Эшон ўзбеклар жаҳон тараққиетига улкан ҳисса қўшган буюк Туркистоннинг фарзандлари эканликларини эслатиб ўтиш билан бирга, уларни чор ҳукуматининг ҳукмронлиги ўрнатилганидан сўнг ҳар жи-ҳатдан орқага кетганликларини ва жамиятда бузилиш содир бўлаёттанини уқтириб ўтган. Дукчи Эшон уз нут-қини давом эттириб, яна дейдики: «Эй, мусулмонлар, эй, худонинг бандалари, эй, пайғамбар уммати! Чин мўмин бўлсангизлар, сизларга жиҳод лозимдур, жиҳод эътиқод, Оллоҳ йўлида жиҳод қиламиз, ўлсак шаҳид, ўлдирсак ғозий бўламиз, жиҳод қилмагунча елкамизга минган бу рўдапо ўрусдан қутулиш йўқ.\nЭй мўминлар, кўзингизни очинг! Ғафлатдан бедор бўлинг! Кофирлардан ҳуқуқимизни олайлик! Эй биродарлар, ҳурриятимизни олайлик, ўз Ватанимиз, ўз юртимизда ўзимиз ҳукумат қурайлик. Бунинг учун биздан ғайрат истайдур, ҳиммат истайдур, жиҳод истайдур, фийсабиллоҳ, жиҳод вақти келди». Демак, Дукчи Эшон халқ ҳуқуқларини, ҳурриятни, яъни озодлик ва мустақилликни тиклаб, миллий давлат қуриш учун курашга даъват этди. Мазкур сўзлар ҳазрати Дукчи Эшон оғзидан жаранглаганда кенгашдаги халойиқ Ватан ва дин учун жонларини ҳам, молларини ҳам фидо этажакларини бир оғиздан изҳор этдилар.\nДукчи Эшоннинг киши қалбини тўлқинлантириб, она-юрт озодлиги учун курашга отлантирувчи жушқин ва жанговар сўзлари жамоа аҳлини оёққа тургизди. Чунки унинг сўзлари эзилиб ва хўрланиб етган халқининг юрагидаги дардини ва фикрларини тўла ифода этарди.\nДукчи Эшон ва унинг сафдошлари амалга ошириладиган ҳаракатлар хусусида айрим режаларни белгилаган эдилар. Бунга кўра, бир вақтда Марғилонда Иноятхон Тўра ва Ўшда Умарбек Додхоҳ бошчилигида қўзғолон кўтарилиб, ҳарбий қисмларга ҳужум қилиниши лозим эди. Дукчи Эшоннинг ўзи эса, Андижон шаҳридаги жангга бошчилик этадиган бўлди. Ниҳоят, 1898 йил 17 майда кеч соат 8 да Мингтепада Дукчи Эшон раҳбарлигида қўзғолон кутарилиб, оломон Андижон шаҳри томон йўл олди. У оқ от минган ҳолда Қутчи, Барғон, Қорақўрғон, Оқчи, Кулла, Чиғовул, Хаканд, Работ, Дархон, Сарикўй, Кўкча сингари қишлоқларни босиб ўтди. Бу ерларда одамлар қўғолончиларга қўшилди. Улар орасида Сусамир ва Норин бўлисларидан келган қирғизлар ҳам бор эди. Улар Андижон шаҳрига яқинлашганларида Марғилондан Иноятхон Тура бошчилигидаги бир гуруҳ кишилар келиб қўшилдилар. Чунки етарли даражада куч тўпланмаслиги орқасида Иноятхон Тўра Марғилонда қўзғолон кўтаришга эришолмади.\nҚўзғолончилар йўлда айрим золим маҳаллий амалдорларни жазолашга ҳаракат қилдилар. Фарғона вилояти ҳарбий прокурорининг кўрсатишича, қўзғолончилар Кулла бўлисининг қозиси Мулла Йулдошни ўлдириш учун уйига бостириб кирганлар, лекин у қочишга улгурган эди. Шундан кейин оломон қозининг уйини талон-тарож қилади.\nДукчи Эшон минг пиёда ва минг отлиқ оломон билан шаҳар ҳарбий гарнизонига ҳужум қилди. Бу ердаги жангни Андижон ҳарбий гарнизонининг бошлиғи Михайлов қуйидаги тарзда таърифлайди: «Дўнг қишлоғи томонидан маҳаллий аҳолининг 1,5-2 мингга яқин оломони тўла сокинлик вазиятида лагерга кириб келди. Олдинда отлиқлар, улар олдидан пиёдалар ҳаракат қилди. Улар 20-Туркистон асосий мунтазам батальони 4-ротасининг 42-взводи жангчилари эгаллаган барак ёнига келиб, дарҳол қамал қилишди. Ичкарига ҳар томондан бостириб кириб, ухлаб етган ҳарбийларни «Ур, ур», деб калтаклаб, сўя бошладилар. Маҳаллий кишиларни биринчи бўлиб баракнинг ўнг қанотида турган дневалний, ротанинг оддий аскари Тютин кўрди. У бениҳоя қаттиқ овоз билан бақирди ва ўша заҳоти ўлдирилди. Нариги қанотдаги дневалний, оддий аскар Масленников, шунингдек, 4-рота навбатчиси Жернов ва 2-рота бўйича навбатчи бу ваҳима содир бўлишидан олдин 3-взводда лампа ёруғида китоб ўқиб ўтирган унтер-офицер Степанов бақириғини эшитгач, бор овозлари билан: «Туринглар! Қуролланинглар!» дейишди. Маҳаллий кишилар эса ҳар томондан сакраб тушиб, бир зумда бутун баракни эгаллашди. 4-рота бўйича навбатчи ва дневалний ўша заҳоти ўлдирилди, икки рота бўйича навбатчи миясидан ва елкасидан бир неча калтак еб, орқага, 5-ротага қочди. Ўрнидан туриб қўлига қурол олишга улгурган оддий аскарлар ҳам 5-рота томонга ўтишга ҳаракат қилишди. Милтиқ найзаси ва қўндоғи билан ўзига йўл очган унтер-офицер Степанов 5-рота биносига кириб бақирди: «Петка, одамларни уйғот, бизникиларни сўйишяпти». Шундан кейин бирин-кетин уйғонган солдатлар қуролланиб, қўзғолончиларга қарши жанг қилдилар. Қилич, ханжар, сўйил, болта билан қуролланган қўзғолончилар ҳимояга ўта бошладилар. Уларнинг қўлида ўлжага олинган тўппонча ва милтиқ билан қуролланган кишилар бўлиб, душманга қарши ўқ узиб турдилар. «Барак олдидаги майдон очилганда,— дейди Михайлов,— ҳарбийлар баракдан 15 қадам нарида турган муллани кўришди. У қулида Қуръон ушлаб, шам ёруғида кўзини кўкка тикканича нималарнидир ўқирди. Унинг ёнида қизил ва оқ рангдаги нишон ушлаган ўнга яқин кишилар турарди. Уларнинг ҳаммаси қўлда тўппонча билан аскарларга қарши ўқ узишарди. Аскарларимиз бу кишиларнинг барчасини ўша заҳотиеқ отиб ўлдиришди. Маҳаллий кишилар ўлган ва ярадор бўлган шерикларини олиб, жуда тез чёкинишди. Аскарларимиз патрон етишмаётганлиги сабабли уларни таъқиб қилолмадилар».\nШунга ўхшаш маълумотни Н. Веселовский ҳам баен этади: «Бир маҳал сартлар (ўзбеклар) чекина бошлашди. Лекин байроқ атрофида бир тудаси қимирламай турарди. Мулла кўк байроқ остида баланд овозда Қуръон ўқир, чекинишни истамас эди. Унинг ёнида баланд бўйли йигит байроқ кўтариб турарди. Шунда аскар отган ўқ муллани қулатди. Байроқдор унинг ўлигини қўлтиқлаб олди, аммо у ҳам ўлдирилди. Аскарлар сартларни найза ва қўндокдар билан уришди. Улар эса, ўз қуроллари ва бизнинг қуроллар билан ҳимоя қилишди, аммо муваффақият қозониша олмади».\nШу тарзда шиддатли жанглардан сўнг солдатлар ғолиб келиб, қўзғолончилардан кўп киши ўлдирилди ва ярадор қилинди. Бундай бўлиши табиий ҳол эди. Негаки, гарнизондаги яхши қуролланган 111 кишидан иборат мунтазам қўшинга асосан болта, ханжар ва бошқа оддий нарсалар билан қуролланган оломоннинг бас келиши жуда қийин эди. Шунга қарамай, қузғолончилар қаҳрамонона жанг қилиб, 22 солдатни ўлдирдилар, 24 кишини жароҳатладилар. Н. Веселовскийнинг айтишича, жанг майдонида қўзғолончилардан 15 кишининг ўлиги қолган. Улар кўп ўлик ва ярадорларни олиб кетганлар ва яширганлар.\n1898 йил 19 майда Фарғона вилояти ҳарбий губернатори қушин билан Андижонга етиб келди. Шундан кейин Андижон уезди бўйлаб жазо отрядлари кезиб, қўзғолонга дахлдор кишилар калтакланди ва ҳибсга олинди. Шахсан унинг ўзи Андижон қамоқхонасида етган қўзғолон қатнашчиларини тепкилаб ураверди, оқибатда икки киши чидай олмай ўлди ва бир неча киши қаттиқ жароҳатланди. Қўзғолоннинг таъсир доираси бутун ўлкани, айниқса, Фарғона водийсини қоплаб олди. Қўзғолонда Мингтепа, Асака, Қоратепачи, Қува, Шаҳрихон, Навқат, Оқбура, Булоқбоши, Аравон, Сегазин, Ичкилин, Ёзевон, Яккатут, Когот, Сусамир, Кенгкўл Қорагир ва Хаканд сингари Андижон, Наманган ва Ўш уёздларига қарашли бўлисларнинг аҳолиси фаол қатнашдилар.\nҚўзғолон қатнашчиларидан мингга яқин киши Андижон ва Еттисув атрофидаги тоғларда яшириндилар. Улар андижонликлар томонидан озиқ-овқат билан таъминланиб турилган.\nҚўзғолон қатнашчиларидан жаъми 777 киши ҳибсга олиниб, тергов қилинди. Кўп кишилар калтаклашлар ва қийноқларга чидолмасдан қамоқхоналарда ўлдилар. Терговдан кейин 415 киши суд қилинди, улардан 32 киши оқланди ва 380 киши ўлим жазосига ҳукм этилди. Бир киши умрбод қамоқ жазосига ва уч киши тарбиявий лагерга тортилди. Императорнинг «марҳамати» билан ўлимга маҳкум этилган 380 кишидан 18 нафари (бошқа бир маълумотга кўра 21 киши) осиб ўлдирилди. Қолган 362 киши турли жазолар билан алмаштирилди: 3 киши умрбод каторгага, 147 киши 20 йилга, 41 киши 15 йилга, 1 киши 13 йилга, 1 киши 8 йилга, 47 киши 7 йилга, 4 киши 4 йилга, 15 киши Сибирга сургун қилишга ва 3 ёш болалар тарбиявий қамоққа ҳукм этилдилар.\nСуд Қутчи, Тожик ва Қашқар қишлоқларидан туб аҳолини кўчириб, уларнинг хонадонларини ер билан яксон қилиб, ўрнига рус поселкаларини бунёд этиш ҳақида ҳукм чиқарди. Бундан ташқари, рус маъмурияти Мингтепа ва Андижон шаҳри оралиғидаги қўзғолончиларга қўшилган 29 қишлоқни йўқ қилиб ташлаш ҳақидаги масалани кўтарганлар. Оқибатда Хаканд бўлисидаги 5 қишлоқ бузиб ташланиб, 700 хонадон йўқ қилинган.\n1898 йил 12 июн куни мисли кўрилмаган ваҳшийлик ва фожеа содир бўлди.\nАндижон шаҳрида мажбурий суратда аҳоли, жумладан болалар тўпланиб, уларнинг ҳузурида Дукчи Эшон, Ғойибназар Ортиқхўжа ўғли, Субҳонқул Араббоев, Рустамбек Сотиболдиев, Мирза Ҳамдам Ўсмонбоев ва Бўтабой Ғонбоев сингари қўзғолоннинг йирик вакиллари дорга осилиб, шу ерга кўмилди ва тёкислаб юборилди. Бу мудҳиш воқеанинг гувоҳи бўлиб турган болаларнинг орасида қўрқувдан ҳушидан кетганлари ва дардга чалинганлари бўлди. Халқ кўз ўнгида қўзголончиларнинг кўк ва қизил байроқлари ёндирилди. Рус ҳукумати қўзғолончиларни қаттиқ жазолаш билан бирга, Тожик, Қашқар ва Қутчи қишлоқларидаги барча хонадонларни бузиб ташлаб, 680 оила Қақир деган даштга ҳайдади. Уларнинг ҳаммасини қириб ташлаш ёки ўлкадан сургун қилиш ҳақидаги таклифлар айтилган эди. Аммо императорнинг «марҳамати» билан уларга ўша даштда ўрнашишга рухсат берилди. Шунинг учун улар ўрнашган жойларни Марҳамат дейиш одат тусига кириб кетди.\nТожик, Қашқар ва Қутчи қишлоқларидаги унумдор ерларда эса, Россиядан кўчириб келтирилган 200 рус оиласи ўрнаштирилди.\nШу тарзда қўзғолон қатнашчилари жонидан ҳам, мол-мулкидан ҳам маҳрум этилди. «Қақирга зўрлаб кўчирилган юзлаб кишилар, — дейди гувоҳлардан бири, — 2-3 йил мобайнида жуда кўп азоб-уқубатлар ва қийинчиликларни бошдан кечирдилар. Улар ғоятда машаққатли меҳнат эвазига сунъий суғориш тармоқлари, уй-жойлар ва боғларни янгидан бунёд этдилар. Эндиликда Қақир боғу бўстонга айланган. Бироқ кекса кишиларга раҳминг келади. Чунки улар қадимдан ота-боболари дафн этилган ва ўзлари туғилиб усган жойларни эзилиб юракларида сақлайдилар. Мен уларнинг юзларидаги ғам-ғуссани кўрдим, бахтсиз ва хўрланган ҳолати сезилиб турибди. Менинг саволларимга улар хурсиниб унчалик хоҳиш билдирмай жавоб берардилар. Уларнинг ҳаммаси 732 киши, ҳар бир оилага бир десятинадан ортиқ ер вақтинчалик фойдаланиш учун берилган эди... Улар кўп вақтдан буён азоб-уқубат тортаётганликларини ва наҳотки, бўларнинг ниҳоясига етмаслиги ҳақида нолиб гапирдилар. Мен кекса ёшларнинг қўлларини кўкракларига қўйиб таъзим қилганларини ва бошларидаги оқ сочлари титраётганини кўрдим».\nЧор ҳукумати қўзғолон натижасида ҳалок бўлган солдатларнинг оиласи ва бошқа зиён кўрган кишиларга молиявий ёрдам ташкил қилди: ўз даври учун катта маблағ ҳисобланган. 16.095 сўм хайрия пули тўпланди. Бухоро хони 1600 сўм юборган эди. Бу маблағлар тегишли кишиларга тарқатилди. Ёрдам пули қўзғолон қатнашчиларининг мол-мулкини мусодара этиш ҳисобига тўлдирилиб борилди.\nГарчанд қўзғолон тор-мор этилган бўлса-да, лекин у ўзбек, қирғиз ва бошқа туб аҳоли вакилларининг мустақиллик ва озодлик учун олиб борган қаҳрамонона курашларининг энг ёрқин намунаси сифатида тарих саҳифаларига олтин ҳарфлар билан битилди. Унинг энг муҳим аҳамиятларидан бири шундаки, қўзғолончилар, биринчи навбатда, мустамлака сиёсати ва миллий зулмнинг посбони бўлмиш ҳарбий гарнизонни йўқ қилишни мақсад этиб қўйди. Халқ ғалаёнлари тарихида бундай шиддатли ва камолотга етган ҳаракат камдан-кам учрайдиган ҳолдир. Шунинг учун ҳам Андижон қўзғолони рус ҳукуматини ларзага солиб, кўп ташвишлантирган, ваҳшийларча жазолашга отлантирган.\nКамина Сибир архивларида кўп йиллар мобайнида маълумотлар тўплаш билан шуғулланганман. Мана шу иш жараёнида узоқ Тоболсқдаги қамоқхонада умрлари чиритилган 1898 йил қўзғолони қатнашчиларига доир айрим ҳужжатларни қўлга киритган эдим. Буларга кўра, ўша қамоқхонада қуйидаги қўзғолон қатнашчилари ушлаб турилган:\n1. Боев Масоли Исмойил (33 ешда).\n2. Мазнаев Султонқул уста (27 ешда).\n3. Неъматуллаев Мулла Иззатулла (36 ешда).\n4. Полвонов Мадраим Ғозий (38 ешда).\n5. Абдуқодиров Абдусаттор (26 ешда).\n6. Тожибоев Йўлдошбой (23 ёшда).\n7. Тошматов Аҳмадали (23 ешда).\nҚамоқхона ҳужжатида кўрсатилган кишилар «За участие в бунте против правительства», яъни ҳукуматга қарши исёнда қатнашганликлари учун жазоланганлиги уқтириб ўтилган. Улар энг хавфли кишилар сифатида ниҳоятда қаттиқ назорат ва оғир шароитда ушлаб турилганлиги, шунингдек, маҳбусларга берилган ўлим ҳукми узоқ каторгага алмаштирилганлиги ҳам қайд этилган.\nМен Тоболскда бўлганимда ўша қамоқхонанинг мудҳиш қиёфасини кўриб азиз ватандошларимнинг озодлик учун жонларини фидо этганларига яна бир бор ишонч ҳосил қилдим.\nҚўшимча маълумот учун: http://info.islom.uz/content/view/1195/1012


Қирғизистондаги қонли ҳодисалар учун яна 17 ўзбекни айбдор деб топишди - BBC O'zbek\nҚирғизистондаги қонли ҳодисалар учун яна 17 ўзбекни айбдор деб топишди\nҚирғизистон жанубидаги маҳкама 17 инсонни шу йил июн ойидаги қонли ҳодисаларда айбдор деб умрбод қамоқ жазоларига ҳукм этган.\nАйбдор деб топилганларнинг барчаси этник ўзбеклардир.\nЖалолобод вилоятининг Ноокен туман маҳкамаси ҳакамига кўра, бу кишиларнинг оммавий қотилликлар ва этник зўравонликларда айбдорлиги исботланган.\nНоокен тумани ҳаками Дамирбек Назаровнинг оммавий ахборот воситаларига айтишича, айбланувчилар ўзларига қўйилган айбларни бўйниларига олмаган бўлсалар-да, уларнинг Бишкек билан Ўш шаҳарларини боғлайдиган катта магистрал йўл четида 16 кишини ўлдирганлари тергов даврида ўз тасдиғини топган.\nҚирғизистондаги ушбу янги ҳукм июн ойидаги хунрезликларда фақат этник ўзбекларни айбдор қилиб кўрсатилаётгани борасидаги янги хавотирларни пайдо қилган.\nХалқаро инсон ҳуқуқларини ҳимоя қилиш ташкилотлари қонли ҳодисалар бўйича шу пайтгача Қирғизистонда бўлиб ўтган маҳкамаларнинг аксари ўзбеклар устидан бўлиб ўтгани ва ҳодисалар учун асосан ўзбеклар айбдор деб топилаётганини қайд этадилар.\nҚирғизистон Президенти Роза Ўтинбоева хунрезликларда фақат ўзбеклар айбдор кўрилаётгани ҳақидаги даъволар ҳақиқатга тўғри келмайди, деган баёнотни берган.\nБироқ халқаро ташкилотлар Қирғизистон расмий идораларига мурожаат қилиб, Қирғиз маҳкамалари айбдор деб топаётган инсонларнинг дастлабки тергов пайтида қийноқларга тутилгани, маҳкама жараёнлари эса халқаро адолат мезонларига мос келмаганини урғулаганлар.\nБўлиб ўтган маҳкамаларда айбланувчи кўрилганларнинг кўрсатмалари инобатга олинмаган, жабрланган тараф сифатида маҳкамада иштирок этган кишиларнинг айбланувчилар, уларнинг ҳимоячилари ва яқинларига таҳдид қилганлари, жисмоний ҳужумга тутилган ҳоллари кузатилди.\nБундай ҳодисаларга нисбатан расмий органлар вакиллари "оддий томошабин" бўлиб туришни афзал билганлар.\nКуни кеча Британия парламенти аъзолари Қирғизистон расмийларига таниқли инсон ҳуқуқлари ҳимоячиси Азимжон Асқаровнинг соғлиги борасида билдирган ўзларининг хавотирли мактубларига жавоб олиш истагида эканларини билдирдилар.


Пандемия пайтида Бухорода Халқ қабулхоналари бир кун ҳам иш фаолиятини тўхтатмади - Халқ сўзи\nПандемия пайтида Бухорода Халқ қабулхоналари бир кун ҳам иш фаолиятини тўхтатмади\n11:13 27 Август 2020 Жамият\nКарантин даврида Бухоро вилоятидаги Халқ қабулхоналарида аҳолининг уйда ўтирган ҳолда телефон ва интернет орқали мурожаат қилиши учун барча шарт-шароит яратилди. Вилоят ва туман (шаҳар)лардаги Халқ қабулхоналари ўртасида мурожаатларни кўриб чиқишни назорат қилишда, мавжуд муаммоларни муҳокама этиш ва уларга ечим топишда видеоконфренсалоқа хизмати йўлга қўйилди.\n— Бошқача айтганда, пандемия пайтида қанчалик мураккаб бўлмасин санитария- гигиена қоидаларига тўла риоя қилган ҳолда бир кун ҳам ўз иш фаолиятимизни тўхтатмадик, — дейди Ўзбекистон Республикаси Президентининг Бухоро вилояти Халқ қабулхонаси мудири Эркин Қудратов. — Бу эса жойлардаги муаммоларга, аҳоли мурожаатларига оқилона ечим топишда қўл келди.\nШу ўринда айрим далилларга эътиборни қаратиш ўринли.Жондор тумани 3-сектор ҳудудидаги «Нурафшон» қишлоғида жойлашган 21-умумтаълим мактаби 1987 йилда қурилган бўлиб, 624 ўринга мўлжалланган эди. Ўқув муассасаси таъмирталаб ҳолга келганди. Айниқса, куз-қиш мавсумида мактабни иситиш катта муаммога айланарди. Жондор тумани Халқ қабулхонасига мурожаатдан сўнг бу муаммо сектор раҳбари билан бирга тегишли мутахассислар жалб қилинган ҳолда атрофлича ўрганилди. Билим даргоҳи «Йўл харитаси»га киритилди. Жорий йилда мазкур мактабни реконструкция қилиш ва замонавий жиҳозлаш учун 3 миллиард 200 миллион сўм маблағ ажратилди.Қурилиш-таъмирлаш ва жиҳозлаш ишлари поёнига етиб қолди.\nЁки бошқа бир мисол. «Қирлишон» қишлоғи Олот тумани марказидан қарийб 35 километр узоқда жойлашган. Ҳудуддаги 134 та хонадонда 686 нафар аҳоли истиқомат қилади. Қишлоқ аҳолисини тоза ичимлик суви билан таъминлаш масаласи катта муаммо эди. Аҳоли мурожаатларидан сўнг давлат бюджетидан 2,9 миллиард сўм ажратилиб, қишлоққа 11,5 километр узунликда ичимлик суви қувури тортилди, 1 та сув иншооти қурилди. Бундан ташқари, ҳудудга кириш жойидаги кўприк янгидан барпо этилди. Фуқаролар йиғинини туман маркази билан боғловчи асосий йўлнинг ўнқир-чўнқир қисми асфальт қилиниб, таъмирланди.Ушбу юмушлардан вилоятнинг энг чекка қишлоқларидан бири саналган Қирлишонда яшовчилар хурсанд.Бу каби мисолларни яна кўплаб келтириш мумкин.\nУмуман олганда, Бухоро вилоятидаги Халқ қабулхоналарига 30 мингдан зиёд мурожаат келиб тушган бўлиб, уларнинг асосий қисми (61%) қаноатлантирилди, мингдан зиёд мурожаат эса кўриб чиқиш жараёнида. Маблағ ва муддат талаб этувчи мурожаатлар «Йўл харита»ларига киритилиб, уларнинг ҳал қилиниши назоратга олинди.\nБундан ташқари,Халқ қабулхоналари ва сектор раҳбарлари ҳамкорлигида 656 марта оммавий қабул ва ёшлар билан 397 та учрашув ўтказилди.Ўртага ташланган масалаларнинг аксарият қисми қаноатлантирилди.Шунингдек, уйма-уй юриш орқали 2381 та муаммо аниқланиб, аксариятига ечим топилди.Қолган қисми ижроси назоратда.


Коронавирусга чалинган фуқаролар тўлиқ тузалиб чиқса, касаллик қайталанмайди - Баҳром Алматов\n15:07 / 20.03.2020\nФақатгина тўлиқ тузалмасдан шифохонадан чиқариб юборилганлар қайта шифохонага мурожаат қилиши мумкин\nСоғлиқни сақлаш вазирлиги ҳузуридаги Санитария-эпидемиологик осойишталик агентлиги директори Баҳром Алматов билан брифинг ўтказилмоқда. Унда коронавирусга қарши кураш масаласи тўғрисида сўз юритилмоқда.\n«Агар коронавирусга чалинган фуқаролар тўлиқ тузалиб чиқса, касаллик қайталанмайди. Асоратлари ҳам қолмайди. Фақатгина тўлиқ тузалмасдан шифохонадан чиқариб юборилганлар қайта шифохонага мурожаат қилиши мумкин», — деди Баҳром Алматов.\nШунингдек, унинг сўзларига кўра, мактабларни дезинфекция қилиш учун аҳоли ёки ўқувчилардан пул йиғиш нотўғридир.\n«Мактабларни дезинфекция қилиш учун аҳоли ёки ўқувчилардан пул йиғиш нотўғри. Мактабларни дезинфекция қилиш мактаб раҳбарлари ва дезинфекция қилувчилар ўртасида тузиладиган шартнома асосида амалга оширилади. Болалардан ёки аҳоли вакилларидан бунинг учун ҳақ олиш нотўғри», — деди Соғлиқни сақлаш вазирлиги ҳузуридаги Санитария-эпидемиологик осойишталик агентлиги директори.\nАввалроқ, Президент хитойлик мутахассисларни махсус рейс билан Ўзбекистонга олиб келиб, профилактика тадбирлари бўйича маслаҳат ва кўмак олиб бўйича топшириқ бергани ҳақида хабар қилинганди.\n19:31 / 25.08.2020\n«Синфда учдан ортиқ ўқувчи касалланса, дарслар онлайн шаклга ўтказилади» – Баҳром Алматов\n«Дарслар 30 дақиқага туширилиши ҳам мумкин» – мактабларда амал қилиниши шарт бўлган меъёрлар маълум қилинди


ССВда коронавирусни даволаш жараёнларига масъул тайинланди » Ўзбекистон янгиликлари – Zamin.uz\n, 08 2020, 22:20\nССВда коронавирусни даволаш жараёнларига масъул тайинланди\n16 июл, 08:24 776 Жамият\nАбдуҳаким Мўминович Ҳожибоев Соғлиқни сақлаш вазирининг биринчи ўринбосари бўлди. Kun.uz манбаси хабар беришича, бу ҳақда президент раислигида пандемия билан боғлиқ вазият муҳокамасига бағишлаб ўтказилган видеоселекторда маълум қилинган.\nПрезидент Соғлиқни сақлаш вазири ўринбосари Абдуҳаким Ҳожибоев коронавирусни даволаш билан боғлиқ бўлган жараёнларга масъул бўлиши ва Соғлиқни сақлаш вазирининг биринчи ўринбосари лавозимини эгаллашини маълум қилган.\nАбдуҳаким Ҳожибоев 1951 йилда Тошкент вилоятининг Зангиота туманида туғилган. 1990-1999 йилларда Республика шошилинч тиббий ёрдам илмий марказида бош илмий ходим, академик В.Воҳидов номидаги Республика ихтисослаштирилган хирургик марказида бўлим бошлиғи бўлиб ишлаган.\nУ 2003-2007 йилларда ва 2016-2017 йилларда ҳам Соғлиқни сақлаш вазирининг биринчи ўринбосари лавозимида фаолият кўрсатган. 2017 йил апрелида эса у Соғлиқни сақлаш вазирининг ўринбосари – Республика шошилинч тиббий ёрдам илмий маркази бош директори лавозимига ўтказилган ва Баҳодир Юсупалиев Соғлиқни сақлаш вазирининг биринчи ўринбосари лавозимига тайинланганди.\nБугунги видеоселекторда президент Тошкент шаҳри ва Тошкент вилоятида коронавирусга қарши курашиш борасидаги ишларни танқид қилди ҳамда масъулларни огоҳлантирди. Хусусан, Соғлиқни сақлаш вазири Алишер Шодмоновга ҳайфсан берилди.\nУшбу видеоселектордан кейин телевидениега берган интервьюсида Абдуҳаким Ҳожибоев вазирнинг биринчи ўринбосари сифатида кўрсатилган. Унинг маълум қилишича, эндиликда коронавирус тести натижалари чиқишини тезлаштириш чоралари кўрилмоқда.\n«Ҳозирда кўпчиликни тест таҳлилларини ўтказиш жараёни ташвишга солмоқда. Бу касаллик гумон қилинган одамлар қаерда бўлишидан қатъи назар, улардан тезлик билан тест олиш ва натижаларини тезлаштириш чоралари кўрилмоқда. Қўшимча ПЦР аппаратлари сотиб олинмоқда, қўшимча лабораториялар ташкил этилмоқда.\nҚолаверса, Тошкент шаҳри ва Тошкент вилоятида ҳар бир туманда лабораториялар ташкил қилиниши, уларда ишловчи ходимларни тайёрлаб, лабораторияларни ишга тушириш бўйича топшириқ берилди.\nУндан ташқари, уйида даволанаётганларга етарли миқдорда дорилар харид қилиб, етказиш вазифаси қўйилди», деган у.\nЭслатиб ўтамиз, шу йилнинг апрелида Баҳодир Юсупалиевга вазирлик ҳузуридаги Санитария-эпидемиологик осойишталик агентлиги директори вазифасини бажариш ҳам юклатилганди. Айни вақтда у Соғлиқни сақлаш вазирининг биринчи ўринбосари лавозимини сақлаб қолган.\nСоғлиқни сақлаш вазири ўринбосари туғруқхоналардаги порахўрлик ҳақида: Суюнчини суюнган одам беради (видео) 02 дек, 14:15\nҚуролли Кучлар академиясига янги раҳбар тайинланди 04 сен, 22:20\nЎзбекистон ва Россия онкология илмий марказлари ўртасида меморандум имзоланди 18 фев, 08:13


Намоз ҳамма нарсадан муҳим | .:: Vakillik.uz\nЎзбекистон мусулмонлар идораси Тошкент шаҳар вакиллиги\nHome Мақолалар Намоз ҳамма нарсадан муҳим\nСобиқ иттифоқ даврида Тошкентлик машҳур илм аҳлларидан бирлари Сулаймон қори ака Тошкентдан Марғилонга отландилар. Дўстлари Пўлатхон қорини ўзларига ҳамроҳ қилиб, автобусга миндилар. Ўша пайтлар мазкур йўналишда йўл кира 3 рубл эди. Йўлда намоз вақти кириб, Сулаймон қори ҳайдовчига: «Ўғлим, икки дақиқа тўхтаб турсанг, намознинг фарзини ўқиб олардик, суннатларини эса автобусда ҳам ўқийверамиз. Фарзни ўқиш учун уловни тўхтатмасанг бўлмайди», дедилар. Ҳайдовчи эса: «Агар тўхтатсам, графикдан кечикаман. Бундан ташқари, автобусдаги йўловчилар эътироз билдириши мумкин», деди. Сулаймон қори: «Мана, ўғлим, 10 рубл. Икки дақиқа вақт кетади, холос», дедилар. Ҳайдовчи ғазаб билан: «Намозни уйда ўқиб чиқсангиз бўлмасмиди?!», деди. Сулаймон қори овозларини кўтариб: «Тўхтат! Пўлат қори, сиз кетаверасизми, ёки мен билан тушиб қоласизми?!», дедилар ва автобусни тўхтатиб, Пўлат қори билан тушиб қолдилар.\nЙўлдан чеккароққа кириб, «Пўлатхон азонни айтинг», дедилар. Ҳайдовчи эса жаҳли чиққанини билдириб, газ педалини қаттиқроқ босиб, автобусни ҳайдаб кетди. Сулаймон қори Пўлат қори билан фарз ва суннатни ўқиб, йўлга чиққан эдилар ҳамки, чамаси 25-30 ёшли оппоқ кўйлак кийган йигит уларга қараб кела бошлади. Йигит: «Отахон, мен анави машинанинг ҳайдовчисиман. Бошлиғим сизларнинг намоз ўқишларингизни кўриб, оталарини эслабдилар. Агар “хўп” десангиз, бошлиғим машинада сизларни бир-икки бекат олиб кетмоқчи эканлар», деди. Сулаймон қори ҳамроҳлари билан машинага етиб келгач, машинадан бир киши салобат билан тушиб, қўлини кўксига қўйиб: «Ассалому алайкум отахон! Мен Ўш шаҳрининг ҳокимиман. Сизларни кўриб, отам ёдимга тушдилар. Сизлар қаерга бораяпсизлар?», деди. Сулаймон қори: «Валайкум ассалом. Биз Марғилонга кетаётган эдик», дедилар. Ҳоким хурсанд бўлиб, «Ўзимиз сизларни Марғилонгача олиб бориб қўямиз», деди. Улар ҳокимнинг машинасида ҳурмат ва иззат ила кетар эдилар. Икки чақрим юргач, йўл чеккасида «Автобусни тўхтатсам, графикдан кечга қоламан», деган ҳайдовчининг қўллари қора мойга беланиб, автобуснинг тешилган ғилдирагини алмаштираётган ҳолида кўриб қолишди…\n(Яҳёхўжа Риштоний сўзидан ёзилди)\nБиз бу ушбу мақола орқали уловда сафарга чиққанда намозга бепарво бўладиган, намозни овқат ейиш, ҳожатга чиқиш каби эҳтиёжларидан ҳам пастга қўядиган инсонларга хитоб қилган бўлдик. Ҳидоят Аллоҳдан. Аллоҳ барчамизни намозни вақтида ва мукаммал тарзда адо қиладиган мўминлардан қилсин!\nАввалгиСаодат асри тасвирланган торт ва Расулуллоҳ севган неъматлардан тайёрланган бошқа ширинликлар:«Ҳадичаи Кубро»да Мавлид ойига бағишланган ўзига хос тадбирда\nНавбатдаги“Минор” жоме масжидида ўтказилган Мавлиди шариф тадбири (тўлиқ)\nСеҳр ва сеҳргарлик – ҳаром иш\n- Телеграм ижтимоий тармоғида -


TARIQAT.UZ l Илмий-маърифий канал. – Telegram\nTARIQAT.UZ l Илмий-маърифий канал.\nШамс сураси 9-оят\nTaklif va mulohazalar uchun:\nҚувонарлиси - бу дунёда абадий қолмаслигимиз\nҲаққингизда хайрли бўлган барча гўзалликлар насиб этсин!\nКунингиз хайрли бўлсин ва мазмунли ўтсин!..\n1.5K views 01:00\n"Агар сени алдашни ирода қилсалар, бас, сенга Аллоҳ кифоя қиладир..."\nБутун инсонлар сени ўз манфаати учун истайди. Аллоҳ эса сени сенинг манфаатинг учун истайди.\n"Мени ҳеч кимсага муҳтож қилма!" - деб дуо қилган одамни кўрган Али розияллоҳу анҳу:\n"Инсон инсонга муҳтождир! "Мени ҳеч кимсага юк қилиб қўйма" деб дуо қилгин" - дедилар.\nМасофалар узоқ бўлса-да дуоларда учрашадиган юраклар бордир.\n🌸ЖУМА КУНИДА 😊\nПайғамбаримиз алайҳиссаломга саловот айтишни унутманг! Аллоҳ рози бўлсин сиздан!😊👇\n☝Сиз ҳам бир кишининг Саловат айтишига сабабчи бўлинг. Буни яқинларингизга ҳам юборинг. Вақтим йўқ деманг!\nБаъзан энг яхшисини қидириб, яхшисини йўқотиб қўямиз...\nShayx Mahmud afandi hazratlarining tarjimai hollari\n✅Kanalimizga obuna bo'ling👇👇\n1.1K viewsedited 16:05\n1.5K views 23:03\nАллоҳ хонадонингиздан ҳузур, оилангиздан тотувлик, ризқингиздан баракот, тилларингиздан зикру дуо, қалбингиздан меҳр-оқибатни аритмасин!\n1.1K views 01:01\nПайғамбаримиз Муҳаммад соллаллоҳу алайҳи васалламга саловат айтингизми?\n🤲 Ха албатта\n😭 Йўқ имконим бўлмади\n267 voters1.0K views 03:00\nАллоҳ жуда ҳам яқин эканига ишонган лаҳзангда, маҳзунлик тўсатдан йўқолиб қолади.\nЯпон тилида "касаллик ақлдан келади" деган мақол бор. Демак, фикрлаш тарзимиз бизни касал қилиши ёки аксинча, шифо топишимизга ёрдам бериши мумкин.\nОшиқ Маъшуқига итоат қилади. Ишқ туфайли...\nҲаттоки намозда нечинчи ракатни ўқиётганини унутиб қўядиган уммат бўлдик...\n963 views 13:00\nБир ўйлаб кўринг, қулини қулига шифо қилиб қўйган Роббимиздан марҳаматлиси борми?\n839 views 16:00\n799 views 01:00\nБиз оч юрамиз ва қачон овқатланишимизни биламиз. Қорни оч юриб қачон овқатланишини билмайдиганларни эсланг!\nУмар ибн Ҳаттоб розияллоҳу анҳу\n414 views 04:00\nБир бева аёлнинг ёлғизгина ўғли бор эди. Онаизор фарзандини вояга етказди, ўқитди ва уйлантирди. Кунларнинг бирида ўғил онани ташлаб, сафарга чиқишга қарор қилди.\nОнаси: «Болам, мени ёлғиз ташлаб кетасанми?», деди.\nЎғил: «Мени кечиринг онажон, саодатим ва келажагим йўлига тўсиқ бўлманг» дедида, мақсадидан қайтмай, сафарга йўл олди.\nОна ўғлининг саломатлигини билиш учун унга доим мактублар юборар эди. Лекин ўғилдан жавоб келмасди. Шунда она ажойиб бир тадбир режасни тузди. Кейин ўғлига мактуб ёзиб шундай деди: «Севимли ўғлим, амакимдан катта бир ер менга мерос бўлиб қолди. Энди менда кўп мол-дунё бор. Агар бирор нарсага муҳтож бўлиб қолсанг, нима эканлигини менга ёзиб юбор. Мен уни сенга жўнатаман», деди.\nОнанинг тузган режаси иш берди. Энди ҳар ҳафта ўғил онага мактуб ёзиб пул сўрарди. Она ўғил сўраган пулни унга юборар эди. бечора она ўғлининг бу ишидан хафа эмасди, балки жуда хурсанд эди. Чунки фарзандидан хабардор бўлиб турганидан доим ўғил унга мактуб ёзиб турар эди. Нобакор ўғил онасига шафқат қилиб, унинг соғинганингдан эмас, балки фақат ўзининг фойдаси учун онасига мактуб ёзаётган бўлсада, она бунга парво ҳам қилмас эди. Орадан уч ой ўтгач, онанинг жавоб мактублари тўхтаб қолди. Ўғил тинмай онасига мактуб ёзар, аммо она буларга жавоб қайтармас эди. Фарзанд онанинг қўшинларидан бирининг телефон рақамини топиб унга қўнғироқ қилди. Қўшниси муштипар онанинг вафот этганини маълум қилди. Ўғил онасининг хонадонига етиб келди. Лекин бу келиши онасига афсус қилганидан, ачинганидан эмас, балки мероснинг қолган қисмини олиб кетиш учун келган эди. Уйига келиб қараса бегона одам яшаётган экан.\nЎғил: «Сиз кимсиз деб», сўради.\nШунда ҳалиги одам: «Онангиз бу уйни уч ой аввал менга сотган», деди. Йигит қўни-қўшнилардан сўраб билдики, онахон уйидаги барча жиҳозларни сотиб, пулини ўғлига юбораётган экан. Жиҳозлар тугагач, уйнинг ўзини ҳам сотиб, пулини нобакор ўғлига юбориб, аҳволи ёмонлашиб, бемор бўлиб, саломатлигига ҳам эътибор бермай, кўчаларда ётиб юрган экан. Уйнинг пулини кимга юбораётганини қўшнилар аниқлаша олмаган экан. Бу маълумотлардан хабар топган ўғил қилган ишларидан пушаймон бўлиб, ҳеч бир сўзга тили айланмай додлаб йиғлаб юборди.\n262 viewsedited 05:05


Манчестер дербиси ва яна тўртта супертўқнашув » Ўзбекистон янгиликлари – Zamin.uz\n06 декабрь 2019, 16:46\nАнглияда футбол кунлари узлуксиз давом этади. Ҳафта ўртасидаги «мидвик»дан кейин дам олиб улгурмаган футболчилар дам олиш кунлари яна майдонга тушишади. Бу ҳафта охирида Италияда ҳам кескин тўқнашувлар гувоҳи бўламиз. Tribuna.uz уик-энднинг энг асосий ўйинлари анонсини тақдим этади.\nИНТЕР – РОМА (7 декабрга ўтар кечаси, 00:45)\nНиҳоят турнир жадвалининг энг юқорисига қайтган «Интер»ни навбатдаги жиддий синов кутиб турибди. А Сериядаги сўнгги олти ўйиннинг бештасини ўз фойдасига ҳал қилган «Рома» аҳволини бироз ўнглаб олди ва учинчи ўринга жуда яқин келди. Қолаверса, бу икки рақибнинг сўнгги ўзаро ўйинлари ҳам жуда муросасиз кечган: охирги уч ўйинда уч дуранг қайд этилган. Қизиғи, ҳар учала ўйинда ҳам ҳисобни меҳмонда тўп сураётган жамоа очган, мезбонлар якунда ҳисобни тенглаштириб, мағлубиятдан қутулиб қолишган.\nУчрашувга эътиборни оширган яна бир ҳолат, Италиянинг энг машҳур нашрларидан бири Corriere dello Sport нашрининг ушбу ўйинга бағишланган муқоваси бўлди. Газетада «Интер» ҳужумчиси Ромелу Лукаку ҳамда «Рома» ҳимоячиси Крис Смоллингнинг расмлари берилган ва «Қора жума» деб тагсўз ёзилган. Бу клублар, мухлислар ва жамоатчилик томонидан катта резонанс келтириб чиқарди. Нашрни расизмда айбламоқда.\nЖамоалар таркибига назар ташлайдиган бўлсак, Алексис Санчес ва Николо Барелла «Интер» сафига қайтишига яна камида бир ой бор. Шунингдек, Стефано Сенси сонидан олган жароҳати туфайли майдонга туша олмайди. Меҳмонлардан эса, Жастин Клюверт ва Давиде Дзаппакоста тикланиб улгургани йўқ. Хавьер Пасторе лазаретни тарк этган бўлса-да, ҳали машғулотларга тўлиқ киришмади. Уни ҳам майдонда кутиш бефойда.\nУшбу ўйин кейинги ҳафтада, сешанба оқшомида «Барселона»га қарши кечадиган муҳим учрашув олдидан бўлиб ўтаётгани «Интер»нинг зарарига ишлаши мумкин. ЕЧЛнинг кейинги босқичига чиқиш учун миланликлар ғалаба қозонишлари шарт. Турли фронтларда курашиш, ротация қилиш ва кучларни тақсимлаш борасида муаммолар мавжудлигини эса «Интер» мураббийи ўша машҳур матбуот анжуманида айтиб ўтганди.\nЭВЕРТОН – ЧЕЛСИ (7 декабрь, 17:30)\nЛиверпул дербисидаги мағлубиятдан сўнг «Эвертон» ҳам бош мураббийи Маркус Сильвани истеъфога чиқарди. Албатта, бу қарорга фақат «Ливерпуль»дан қабул қилинган мағлубият сабаб бўлмади. «Эвертон» АПЛда қаторасига уч ўйинда мағлуб бўлди, турнир жадвалида 18-ўринга тушиб кетди. Ёзда деярли топ-6 даражасида трансфер харажатлари қилган, таркибида «Арсенал», «Барселона» ва «МЮ» каби жамоаларнинг собиқ аъзолари тўпланган «Эвертон» бу даражада шўнғиши керак эмасди.\nЖамоани вақтинча Дункан Фергюсон бошқариб туради. Шотландиялик мутахассис ўз вақтида «Эвертон» таркибида олти йил тўп сурган, 2014 йилдан эса, клуб тизимида мураббий сифатида фаолият олиб бораётанди. Бошқа тарафдан, вазият у қадар қўрқинчли эмас ҳам, аслида «Эвертон»ни турнир жадвалининг биринчи ярмидан, жумладан, ЕЧЛ ўринлари учун даъвогар бўлган «Арсенал», «Тоттенҳэм» каби жамоалардан атиги 5-6 очко ажратиб турибди. Яъни муваффақиятли ўтказиладиган 2-3 ўйин вазиятни бутунлай ўзгартириб юбориши мумкин. Ёмон томони мана шу ўйинларнинг кимлар билан ўтказилиши – «Эвертон» кейинги 4 ўйинни «Челси», «Манчестер Юнайтед», «Лестер» ва «Арсенал»га қарши ўтказади.\n«Челси» сафига кичик жароҳатлардан сўнг Абраҳам ҳам, Маунт ҳам қайтишди, қора палла тугаб, ниҳоят, уч ўйиндан иборат ғалабасиз серияга барҳам берилди. Кейинги ўйинлардаги ғалабалар «Челси»нинг кучли тўртликда мустаҳкамланишида ҳам, ЕЧЛда кейинги босқичга чиқишида ҳам муҳим аҳамият касб этади. «Боксинг дэй» кунларидаги икки катта дерби («Арсенал» ва «Тоттенҳэм»га қарши) олдидан «Челси»нинг рақиблари у қадар қўрқинчли эмас - «Лилль» ва «Борнмут».\nЎзаро ўйинларга келсак, Ливерпулда ўтган охирги беш ўйиннинг учтасида мезбонларнинг қўли баланд келган. Ўтган йилги учрашув 2:0 ҳисобида «Эвертон» ғалабаси билан якунланган эди.\nБОРУССИЯ М – БАВАРИЯ (7 декабрь, 19:30)\nТурнир жадвали юқориси ҳақида гап кетганда, кучли бешликда Бундеслиганинг олдига тушадигани йўқ. Ҳали яққол фаворит аниқ эмас, 1-ўриндаги жамоа билан 7-ўриндаги «Ҳоффенҳайм»ни атиги 6 очко ажратиб турибди, холос. Бу масалан Англиядаги дастлабки икки ўринлар ўртасидаги масофадан ҳам қисқароқ. Агар жадвални «Бавария» бошқариб турганида, балки, мюнхенликларнинг ўз йўлида кетаётгани, рақобат эса, асосан кейинги ўринлар учун дейиш мумкин эди. Аммо ундай эмас, «Бавария»да 24 очко бор ва бу турдаги рақиби – «Боруссия»дан 4 очко ортда бормоқда.\nМенхенгладбахликларга ростан ҳам қойил қолса арзийди. Сўнгги олти ўйиннинг бештасини ўз фойдасига ҳал қилган Марко Розе шогирдлари ўз олдиларига жиддий мақсадлар қўйишган. Жамоа ҳар икки фронтда – Бундеслигада ҳам, Европа Лигасида ҳам пешқадам бўлиб турибди. «Бавария» эса, мураббий алмашгач, қаторасига тўрт ўйинда ишончли ғалабага эришиб келаётганди. Лекин ўтган турда «Байер»га қарши уй ўйинидаги мағлубият вазиятни ҳам, босимни ҳам анча нозиклаштириб қўйди.\nЖамоаларнинг ўзаро ўйинларига қарасак, охирги 20 ўйиннинг фақат 6тасида «Боруссия»нинг қўли баланд келган. Ўтган мавсумда «Боруссия Парк»да бўлиб ўтган ўйинда меҳмонлар 5:1 ҳисобида ғалаба қозонган эди. Бу жамоалар сўнгги турларни дурансиз ўтказишмоқда. «Боруссия» 8 ўйиндан бери, «Бавария» эса 9 ўйиндан бери дуранг қайд этмай келмоқда. Менхенгладбахликлар сўнгги 5 уй учрашувида мунтазам гол урган.\nТаркиблар борасида мезбонлар учун яхши янгиликлар бор. Олдинги чизиқда самарали ҳаракат қилиши мумкин бўлган Хулио Вильялба, Кинан Беннеттс ҳамда Маттиас Гинтер жамоа билан шуғулланишни бошлади ва балки керак бўлганда, ушбу ўйинда ҳам майдонда пайдо бўлишлари мумкин. «Бавария» сафида худди шу гапни Хавьер Мартинесга нисбатан ишлатса бўлади. Люка Эрнандес келаси ҳафталарга жароҳатидан тўлиқ фориғ бўлса керак.\nМАНЧЕСТЕР СИТИ – МАНЧЕСТЕР ЮНАЙТЕД (7 декабрь, 22:30)\nИкки йил олдин 10 декабрда рақиблар «Олд Траффорд»да рўбару келганди. Ўшанда «Юнайтед» турнир жадвалида «Сити»ни таъқиб қилаётганди. Айнан шу ўйиндаги ғалаба Пеп Гвардиола шогирдларига очколар фарқини 11 очкога етказиш, чемпионлик йўлида янада дадилроқ давом этиш имконини берганди. Ҳозир вазият бошқачароқ – «Манчестер Сити» шунча фарқ билан «Ливерпуль»дан ортда бормоқда ва ҳар бир йўқотилган очко жамоани чемпионлик орзусидан узоқлаштиряпти.\n«Юнайтед»нинг ўз муаммолари бор. Сульшер ҳали турнир жадвалига ҳам, кимдир билан очколар фарқига ҳам қарагани йўқ – ўйинни ташкил қилиш, жароҳатдан қайтаётганларни кутиш, ҳар томондан келаётган истеъфо босимларини енгиш билан овора. Лекин қайд этиш керакки, чоршанба куни «Тоттенҳэм»га қарши ўйинда «Юнайтед» анча илиқ таассурот қолдирди. Ҳар қанча муаммолар бўлмасин, топ ўйинларга жамоа доим тайёр экани намойиш қилинди. Статистика ҳам бундан далолат бермоқда.\nЎтган йили «Олд Траффорд»даги дербида «Сити» 2:0 ҳисобида ғалаба қозонган, шундан кейин «Манчестер Юнайтед» топ-ўйинларда мағлубиятга учрамаяпти – 3 ғалаба ва 3 дуранг. Айниқса, «Этиҳад»да кечадиган ўйинларда ҳам «МЮ» ишончли эканини таъкидлаш керак. Сўнгги тўрт учрашувдан фақат биттасида, ўтган мавсумда мезбонлар ғалабага эришди, холос. Икки ўйинда «Юнайтед» ғалабани илиб кетган бўлса, бир учрашувда ҳисоб очилмаганди.\nТаркибларга қаралса, сўнгги йиллардаги дербилар бомбардири Серхио Агуэро бу учрашувда қатнаша олмайди. Ляпорт ва Саненинг қайтишига ҳали анча бор. Фақат Александр Зинченко ниҳоят машғулотларга қайтганини ижобий хабар сифатида таъкидлаш мумкин. Меҳмонлардан эса, Поль Погбанинг ҳолати ҳамон мавҳумлигича қолмоқда. У гўёки машғулотларда қатнашмоқда, лекин Сульшер аниқ сана ҳақида фикр айтмаяпти. Бундан ташқари, «Астон Вилла»га қарши ўйиндаги кичик жароҳат туфайли Марсиял сўнгги ўйинни ўтказиб юборди. «Этиҳад»даги ўйинда ҳам у майдонга қайтмаслиги эҳтимоли катта. Эрик Байи, Фосу-Менса, Матич, Далот каби футболчиларнинг тикланиб улгурганликлари ҳақида хабарлар бор, уларнинг ҳар бири учрашув заявкасида пайдо бўлиб қолиши мумкин.\nЛАЦИО – ЮВЕНТУС (8 декабрга ўтар кечаси, 00:45)\nРимга сафар олдидан «Ювентус»нинг кутилмаган очко йўқотиши ноўрин бўлди. Чунки бу ўйинда ҳам очко йўқотилиши хавфи бор, у ҳолда «Интер» фарқни янада кўпайтириши мумкин. «Лацио» – А Серияда кетма-кет олти ўйинни ўз фойдасига ҳал қилган, сўнгги 9 учрашувда мағлубият нималигини билмай келаётган, лигада энг яхши тўплар нисбатига эга бўлган клуб. Жамоа етакчиси Чиро Иммобиле билан эса Европада ҳозирча фақат Роберт Левандовски тенг келяпти, холос. «Ювентус» учун оғир ўйинлар ўтган йили ҳам етарлича кузатилган, тўғри, лекин турнир жадвалидаги «Интер»нинг рақобати қўшимча босим юкламоқда. Бу ҳолат «Ювентус»га ҳар ўйинда ғалаба қозониш мажбуриятини юклаяпти. Бу эса, энг муҳим интригадир.\nЛекин «Лацио» ўзаро ўйинларда туринликлар учун анча қулай рақиб. Сўнгги 26 ўйиннинг атиги 3тасида Рим жамоаси ғолиб чиққан. Уй ўйинларида эса, қаторасига 6 йилдан бери «Лацио» имкониятни бой бериб келяпти. Умуман, «Лацио»нинг Римда «Ювентус» устидан қозонган сўнгги ғалабаси салкам етти йил олдин, 2013 йилнинг январида қайд этилганди. Дарвоқе, бу жамоалар икки ҳафтадан сўнг Италия Суперкубоги учун баҳсда ҳам тўқнаш келади.\nУмуман, «Ювентус» бу йили айнан топ-рақибларга қарши ўйинларни ишончли ўтказаётганини алоҳида таъкидлаш керак. Йўқотилган очколар «Лечче», «Фиорентина» ва «Сассуоло» жамоаларига қарши ўйинларга тўғри келди. «Наполи» ҳам, «Интер» ҳам, «Милан» ҳам қийинчилик билан бўлса-да, мағлуб этилди.\nМезбонлардан фақат Рикардо Кишна ўйинда қатнаша олмайди. Туринликлардан Адриан Рабьо ва Жоржо Кьеллинининг қайтишига ҳали вақт бор. Дуглас Костанинг соғайиши шу кунларга кутилганди, аммо унинг ҳам шуғулланишни бошлагани ҳақида маълумот йўқ.\n7 декабрь. Борнмут – Ливерпуль (20:00), Тоттенхем – Бёрнли (20:00), Боруссия Д – Фортуна (19:30), Реал – Эспаньол (17:00), Монпелье – ПСЖ (21:30), Удинезе – Наполи (22:00), Барселона – Мальорка (8 декабрга ўтар кечаси, 01:00)\n8 декабрь. Астон Вилла – Лестер (19:00), Болонья – Милан (9 декабрга ўтар кечаси, 00:45)\n9 декабрь. Вест Ҳэм – Арсенал (10 декабрга ўтар кечаси, 01:00).\nЯнгиликлар » Спорт » Манчестер дербиси ва яна тўртта супертўқнашув\n10:21 «Ювентус» Туринда «Рома»ни мағлуб этди, «Интер» ғалабани қўлдан чиқарди\n18:16 А Серия. «Рома»—«Лацио», «Ювентус»—«Наполи». Бугунги ўйинлар анонси\n22:19 Кутиб олинг, Эл-класико! Ҳафта топ-учрашувлари анонси\n19:30 «Реал», «Барселона», «МЮ» ва яна 11та клуб International Champions Cup-2017 мусобақасида иштирок этади\n08:38 Италия кубоги. Тотти 97-дақиқада гол киритиб, «Рома»ни ярим финалга олиб чиқди


Жаҳон биржаларида нефт нархи ошмоқда\n01 июл 2022, Тошкент вақти: 07:17\nДушанба куни нефт нархи жорий йилда энг юқори даражага чиқди.\nБунга жаҳон молиявий бўҳрони бироз чекинаётганига оид хабарлар туртки бўлгани айтилмоқда.\nНью Йорк биржасида июл ойи учун мўлжалланган фючерс шартномаларида нефт нархи 68,58 АҚШ доллари, деб белгиланди.\nБу ўтган йилнинг ноябр ойидан бери энг юқори кўрсаткичдир ва таҳлилчилар жаҳон иқтисоди изига тушган сайин нефтга бўлган талаб ҳам ошиб боришига умид билдирмоқда.\nДушанба куни АҚШ биржасидаги асосий кўрсаткичлар ҳам юқорилади.\nЖумладан, Dow Jones қимматбаҳо қоғозлари ўртача 221 пунктга қимматлаб, январ ойидан бери энг яхши натижаларни кўрсатди.


Чекиш мумкин бўлган дунёдаги илк смартфон ишлаб чиқилди\n18:39 / 10.11.2015\nЭлектрон сигареталар ишлаб чиқарадиган Vaporcade компанияси смартфон ва чилим гидридини оммага намойиш қилди.\nРасмий сайтида янги маҳсулот ҳақида бир қатор маълумотлар тақдим этилган. Жумладан, мазкур смартфон 4G LTE тармоғини қўллайди, дисплейининг экрани эса 5,3 дюм. Чилим-смартфон бозорда 499 доллардан сотилиши хабар қилинган.\nМазкур смартфон тафсилотлари яқин орада ўз тасдиғини топади. Расмий сайтида келтирилишича, ҳозирча маҳсулот учун АҚШ Алоқа федерал комиссияси (FCC) сертификати олинмаган ва АҚШда савдога чиқарилмайди.\nЭслатма: Чекиш соғлиқ учун хавфли.


Интернетда “Каримов тузумини фош этувчи” филм пайдо бўлди « Ўзбекистон Халқ Ҳаракати\nИнтернетда “Каримов тузумини фош этувчи” филм пайдо бўлди\n13 February 2012 - 14:59\nЎтган якшанба куни интернетдаги youtube видео бўлашиш порталида пайдо бўлган, муаллифлар таъбирича, “Каримов тузуми жиноятларини фош этувчи” филмни ҳозирга қадар етти ярим мингдан зиёд одам томоша қилган.\n“Глас народа” – “Халқ Фарёди” номли филм мухолифатдаги Ўзбекистон Халқ Ҳаракатининг баёнотларини ҳам чоп қилиб келадиган Туркистон ТВ мустакил видео портали томонидан юкланган.\nПрезидент Ислом Каримовнинг 22 йиллик бошқаруви оқибатларидан ҳикоя қилувчи мазкур филм қизғин мунозараларни уйғотган.\nҚамоқхонада ўлдирилган маҳбуснинг аёли экани айтилган қаҳрамоннинг ҳикоясига асосланган “Халқ фарёди” филмида Президент Каримов ва унинг ҳукуматига қарши бир қатор жиддий айбловлар илгари сурилади.\nФилм узунлиги 54 дақиқадир.\nБи-би-си Туркистон ТВ муҳаррири Камолиддин Йўлдош филм Ўзбекистон ичкарисида махфий тарзда тайёрланиб, Туркистон ТВга жўнатилганини айтади.Би-би-си филм кўзлаган мақсадлари ҳақида Камолиддин Йўлдош билан суҳбатлашди.


Марказий банк олтинларни нега сотган? - Darakchi\nИҚТИСОДИЁТ 18.01.2020, 14:06\nҲамма даврларда ҳам олтин яхши “суғурта” бўлган. Чунки унга ҳеч қандай сиёсий, иқтисодий санкциялар ёки учинчи мамлакатлар таъсир ўтказа олмайди. Шунингдек, хорижий инвесторларнинг ишончи ҳам мамлакатда олтин-валюта захиралари миқдорига қараб ортади. Бу ҳақда Ўзбекистон Миллий ахборот агентлиги хабар берди.


Фарғонада ЙПХ инспектори ўқитувчини ерга йиқитиб, мажбурлаб машинага ўтқизди. Ҳолат юзасидан расмий баёнот берилди » Sangzor.uz - Инновацион ахборот портали\nSangzor.uz » Жамият » Фарғонада ЙПХ инспектори ўқитувчини ерга йиқитиб, мажбурлаб машинага ўтқизди. Ҳолат юзасидан расмий баёнот берилди\nФарғонада ЙПХ инспектори ўқитувчини ерга йиқитиб, мажбурлаб машинага ўтқизди. Ҳолат юзасидан расмий баёнот берилди\nМуаллиф User Сана 14-01-2020, 15:49 Фикрлар "0" Кўрилди: 1 390\nИжтимоий тармоқларда ЙПХ ходими ва фуқаро иштирокида юз берган ҳолат тасвирланган видео тарқалди.\nУнда ЙПХ ходими йигитни ерга йиқитиб, автомобилга ўтқизмоқчи бўлгани акс этган.\nИИВ ЙҲХББ матбуот хизматининг хабар беришича, воқеа Фарғона вилояти Фарғона тумани ҳудудидаги ҳарбий полигонда 2020 йилнинг 11 январь куни 14 январь — Ватан ҳимоячилари кунига бағишланган тадбир ўтказилаётган кунда юз берган.\nТадбир сабабли «Фарғона—Чимён» йўли ЙПХ ходимлари томонидан ёпилган вақтида Фарғона тумани Оқбилол қишлоғидаги 22-умумий ўрта таълим мактаби ўқувчиларини полигондаги тадбирга ўқитувчилар ҳамроҳлигида автобусда олиб келинган.\nШу ҳудудда хизмат олиб бораётган Фарғона вилояти ИИБ ЙҲХБ ЙПХ инспектори И.Одилов мактаб ўқитувчиларига тадбир сабабли йўл ёпилганлигини, раҳбарлардан руҳсат сўраш кераклигини айтган. Ўқитувчи эса «менда рухсатнома бор, ўтишим керак» деб, инспекторга қўпол муомала қилган ва инспектор билан мактаб ўқитувчиси ўртасида келишмовчилик келиб чиққан.\nБирламчи маълумотга кўра мактаб ўқитувчиси ЙПХ ходимини ҳақорат қилганлиги учун ходим уни ерга йиқитиб, патрул автомобилига ўтқизмоқчи бўлган.\nМазкур ҳолат юзасидан ИИВ ЙҲХББ томонидан назоратга олиниб, айни пайтда хизмат текшируви олиб борилмоқда.\nКатегория Жамият / Видео Кўрилди 1 390\nКун давомида бир нечта газдан заҳарланиш ҳолатлари юз берди\nМарғилон шаҳри ҳокимининг собиқ ўринбосари ўзини осиб қўйди\nФарғоналик фуқаро Шароф Рашидов туман ИИБ га мурожаат қилди: Мурожаатчининг мақсади не?\n«Аҳмадбой»га тегишли мулклар савдоси: 2 автомобил ва 1 уй сотилди (фото)\nДСҚ: «Харид чекини талаб қилинг, совринга эга бўласиз»\nБеларусда ўқитувчисини ўлдириб, унинг уйини ёқиб юборган ака-ука ўлим жазосига ҳукм қилинди\nUzAuto Motors автокредит акциясини эълон қилди\nШоқоллар қуршовида қолган леопард (видео)\nДавлат солиқ қўмитаси: ҚҚС ставкасини пасайтиришга зарурат йўқ\nИсроил Мадримов галдаги жангга Нью-Йорк кўчаларида тайёрланмоқда (фото)\nПахтакорда бешта муҳим ташаббус доирасида “Китобхонлик кунлари” ўтказилди\nЁқутистонда самолётни бошқарган йўловчи қизга нисбатан жиноий иш қўзғатилди (видео)\nЖиззахда Миллий гвардия хизматчиларига янги уйлар берилди (видео)


Эрон Ташқи Ишлар вазирлиги Эроннинг сувли ҳудудида қўлга олинган 8 нафар Британия ҳарбийси озод этилганни хабар қилди.\n11 апрел 2021, Тошкент вақти: 21:48\nБироқ, Британия ҳукумати бу хабарни ҳали тасдиқлагани йўқ.\nҲодиса хусусда Эрон Ташқи Ишлари вазири Камол Харрозий шундай деди:\n«Бизнинг чегара ҳуҳудимизни бузиб кирган Британия патрул кемалари, табиий равишда, қўлга олинди ва сўроқ қилинди. Шунда уларнинг мамлакат ҳудудига адашиб киргани ва ҳеч қандай дашманлик мақсади йўқлиги аниқлангандан сўнг уларни озод этишга қарор қилинди. Табиийки, биз ҳудудий дахлсизлигимизни ҳимоя қиламиз ва ва ҳеч кимга сувли чегара ҳудудимизни бузиб киришга йўл қўймаймиз», — деди Эрон Ташқи Ишлари вазири.\nРасмий Лондон та’кидига кўра, денгизчилар Ироқ чегара қўшинларининг тайёргарлик машғулотларида иштирок этганлар ва кемаларда қурол-яроғ бўлмаган.


Қозоғистон иқтисодиётининг ўсиш суръати 2,7 фоизни ташкил этди.\n11 Август 2021 11:25\nNUR-SULTAN. Kazinform - Қозоғистон иқтисодиёти шу йилнинг январ -июл ойларида 2,7 фоизга ўсди. Бу ҳақда Қозоғистон Миллий иқтисодиёт вазири Асет Ерғалиев Ҳукумат йиғилишида жорий йилнинг етти ойи ижтимоий-иқтисодий ривожланиши муҳокамаси чоғида маълум қилди, деб хабар беради Kazinform мухбири.\n«Жорий йилнинг январ-июл ойларида Қозоғистон иқтисодий ўсиши 2,7 фоизни ташкил этди. Ушбу ҳисобот даврида асосий тенденциялар реал секторда динамик ва барқарор ўсиш, хизматлар кўрсатиш соҳасидаги динамикани тезлаштириш, ноишлаб чиқариш соҳаларида инвестицияларнинг юқори ўсиши, ижобий савдо балансини сақлаб қолишдир. Реал сектор барқарор иқтисодий ривожланиш омили ҳисобланади. Жорий йилнинг январ-июл ойларида реал секторда ўсиш 3,6 фоизгача етди «,-деди вазир.\nУнинг сўзларига кўра, хизмат кўрсатиш соҳасидаги ишбилармонлик фаоллиги 2 фоизгача ўсди. Соҳалар орасида ахборот -коммуникация, қурилиш, савдо, сув таъминоти, ишлаб чиқариш, электр ўтказиш юқори ўсиши қайд этилган. Қишлоқ хўжалигида ҳам яхши ўсиш кузатилмоқда.


15:25 / 23.06.2017\nБош мураббий Самвел Бабаян раҳбарлик қилган йиғилишда Ўзбекистон миллий терма жамоасининг жаҳон чемпионати саралаш босқичи доирасидаги Хитой ва Жанубий Корея билан ўйинларга тайёргарлик дастури тасдиқланди. Бу ҳақда ЎФФ расмий сайти хабар тарқатди.\nМиллий терманинг кейинги йиғини августнинг охирги ўн кунлигида бошланади. Терма жамоа аъзолари 20 августдан эътиборан йиғинга киради. 24 ёки 25 августда Тошкентда ўртоқлик учрашувини ташкил қилиш кўзда тутилган. Айни пайтда Ўзбекистон Футбол Федерацияси Жануби-шарқий Осиё жамоалари билан ўртоқлик учрашувини ўтказиш борасида музокаралар олиб бормоқда.


Жеррард мен ўйлагандек инсон эмас экан / CHAMPIONAT.asia\n21:18РПЛ. "Спартак" - "Сочи" учрашуви бошланишига оз қолди (онлайн ҳисоб+фотогалерея) 6 21:15“Арсенал”нинг янги мавсум учун эҳтимолий таркиби қандай бўлади? 6 20:50РПЛ. “Спартак”нинг бугунги баҳс учун асосий таркиби маълум 38 20:45Назорат учрашуви. Ўзбекистон МТЖ - "Сўғдиёна" 5:2 77 20:40Мюллер: “У жаҳоннинг энг яхши ҳужумчисими ёки йўқлигини жума куни билиб оламиз” 22 20:15"Championat.asia" ходими “Спартак” стадионига ташриф буюрди 20 19:50Тевес “Бока Хуниорс” билан келишувни узайтирди 1 19:37Расман: Виллиан ҳам “Челси” билан хайрлашди 18 19:35Сурат биздан, изоҳ сиздан! 58 18:55Нагельсманн: "Реал"ни бошқариш нотўғри қадам бўларди" 4 18:30"Ливерпуль" Кейтадан воз кечишга тайёр 8 18:14"Барселона" "Сити" ҳимоячисини сотиб олмоқчи 3 17:51Маттеус: "Бавария" мағлуб бўлиши учун кўплаб хатога йўл қўйиши керак" 30 17:37Olamsport: Шаҳрам Ғиёсов ва Исроил Мадримов етиб борди, Хабиб Нурмагомедов Забитни қўллаб-қувватлади 0 17:30Сульшер: "Погба энди энг яхши жисмоний ҳолатига чиқмоқда" 4\nЖеррард мен ўйлагандек инсон эмас экан\n25 мар 2019 18:54\nТеглар : НигерияНозимаУмар Садик\n3 йил аввал Умар Садик А Серияда "Рома" таркибида гол урди, лекин фаолиятида кутилганидек мунтазам ўсиш юз бермади.\nҲозирда нигериялик футболчи ҳамон Рим клубига тегишли, аммо "Перужа"да ижарада тўп тепади. Мавсумнинг биринчи ярмида у Стивен Жеррард бошчилигидаги "Рейнджерс"да ўйнади ва бор йўғи 4 маротаба майдонга тушди.\nСадик Шотландияда бўлган ишлардан жуда хафа бўлган.\n"Жеррард – умуман мен ўйлагандек инсон эмас экан".\nАввалига "Рейнджерс"га ўтишга иккилангандим. Лекин у мени кўндирди, кунига 3-4 марта қўнғироқ қилиб, менга ишонишини, иқтидоримни юзага чиқаришим, футболчи сифатида ўсишимда ёрдам беришини айтди. Охир-оқибат клубга ижара асосида кўчиб ўтдим. Улар мен билан бир вақтнинг ўзида яна бир ҳужумчи билан ҳам шартнома имзолашди – Кайл Лафферти. Шундан кейин аҳвол ёмонлаша бошлади.\nКутилмаганда, менга биринчи жамоанинг кийиниш хонасидан фойдаланиш мумкин эмаслигини айтишди. Мен ёш болалар билан кийим алмаштирадиган бўлдим. Орадан бир неча кун ўтиб, машғулот марказидаги машиналар тўхташ жойига автомобилимни қўймаслигимни талаб қилишди. Мен ўзимни ерга урилгандек ҳис қилдим. Нимага бундай қилишаётганини, гап нимада эканини сўрардим, аммо ҳеч ким жавоб бермасди.\nБир куни инстаграмда лайк босганим учун менга 20 минг фунт жарима солишди. Ахир бу аҳмоқлик эмасми?! Биласизми, улар декабрь ойи учун маошимни ҳали ҳам беришмаган...\nИжара муддати ўз ниҳоясига етганидан сўнг, Жеррард ҳаттоки мен билан хайрлашгани ҳам йўқ. Унинг фаолияти қандай бўлади, буни билмайман. Лекин ундан буни кутмаган эдим", — дейди Умар Садик.\nМанба\t: champiоnat.asia\nБеларусь чемпионати. "Энергетик-БГУ" - "Неман" 1:1 0\nБеларусь. "Энергетик-БГУ" кетма-кет иккинчи ўйинда дуранг ўйнади 11\nБеларусь чемпионати. Эртага бошланадиган 21-тур тақвими билан танишинг 5\nБеларусь чемпионати. "Энергетик-БГУ" дуранг ўйнади 7\nБеларусь чемпионати. “Городея” – “Энергетик-БГУ”. Асосий таркиблар 6\nБеларусь чемпионати. Эртага бошланадиган 20-тур тақвими билан танишинг (+жадвал) 10\nБеларусь чемпионати. "Энергетик-БГУ" - "Торпедо-БелАЗ" 1:4 0


Инфоурок / Другое / Другие методич. материалы / Доклад на тему "Зульфия- яркая звезда в узбекской литературе 20 века"\nЖаннатмакон устозимиз Зулфияхоним, том маънода, улкан шахс эди. Биз- шогирдлари учун ҳеч қачон одатий, оддий одамга айланиб қолмасдилар. Ҳар сафар ҳузурларига борганимизда (гарчанд баъзан ҳар кун дийдорлашиш насиб этса-да) худди имтиҳонга, синовга бораётгандек ҳаяжон билан борардик. Чимкент кўчасидаги хонадонларига борганимизда (кўпинча дугонам Муҳтарама билан борардик) учинчи қаватга кўтарилгач, эшиклари олдида бирпас туриб, бир-биримизга:\n— Тўхтанг, қўнғироқни босмай туринг, сал ҳаяжонимизни босиб олайлик, — деган пайтларимиз бўларди.\nҲолбуки, Зулфия опам билан суҳбатлашиш жуда мароқли эди. Шахсан мен опанинг суҳбатларидан сўнг ижодга иштиёқ билан чиқардим. Чунки у киши баъзи аёллар даврасига хос майда гаплардан гапирмас, адабиёт майдонида нима гаплар, ёшлар нима ёзяпти — шу мавзулар атрофидаги гап-сўзларга қизиқар эдилар.\nБир гал айнан ёшлар шеърияти ҳақида гап кетганда Хуршид Давроннинг янги китоблари, Гуландом Тоғаеванинг “Шарқ юлдузи” журналида чоп этилган туркуми ҳақида илиқ фикрлар айтгандилар.\n- Ижодкорларнинг тасаввурлари кенг бўлади. Лекин бу қизнинг шеърлари бизнинг тасаввур доирамиздан ҳам чиқиб кетганга ўхшайди. Охиригача ҳамма маъносини англаб етолмайсан-у, англаганинг ўзингга ёқади, — деган эдилар Гуландомни ўқиганда.\nУстоз ҳамиша яхши ижодкорлар ҳақида меҳр ва ҳавас билан гапирардилар. Бундай дейишимга сабаб бор. 80-йиллар арафаси эди, адашмасам. Арман шоираси Сильва Капутикянқнинг Москвада бир неча томдан иборат сайланмалари чоп этилган эди. Шоиранинг ўзлари (улар қадрдон эдилар) Зулфияхонимга ўша китобларни юборган эканлар. Опа уларни варақлаб ўтириб:\n— Қаранг, қанақа чиройли китоблар бўлибди. Фақат шеърият, ижод дарду қувончи билан яшаганда, бунақа ҳаёт ҳар кимга ҳам насиб қилавермайди, — деган эдилар. Опанинг бу сўзларида даврдош шоира ижодига эҳтиром билан бирга ҳар доим ҳам шеърият дарду қувончи билан яшай олмаган онлари учун армон ҳам бор эди, албатта.\nЗулфия опа, одатда, саҳар туриб, бир финжон қаҳва ичиб ижод столига ўтирардилар. Бирор шеърни кўнгилдагидек якунласалар, ўқиб берардилар. Опанинг шеър ўқиган онларини жуда яхши кўрардим. Кўзлари чарақлаб кетарди.\nМен опанинг ижодий жараёнларига, айниқса, ижодларининг гултожи бўлган “Хотирам синиқлари” достонининг ёзилиш тарихига гувоҳ бўлганимдан ниҳоятда фахрланиб юраман.\nУстоз таваллудининг 80 йиллик тантаналарига тайёргарлик бошланган кунлар эди. Газета, журналлар материаллар сўрашар, опа ҳар куни хазинасини варақларди.\nГалдаги шундай жараёнларнинг бирида:\n— Қизимжон, (опа мени кўпинча шундай чақирардилар) давр янгиланди. Бутунлай бошқача руҳдаги замон келяпти. Мен ҳам бошқача бир нарса ёзишга бурчлиман, — дедилар. (Эҳтимол, устоз айнан шундай демагандирлар, лекин суҳбатимиз шундай мавзуда бошлангани аниқ).\n- Бир нарсам бор-у, лекин сочилиб ётибди, йиға олмаяпман. Ҳар гал қўлимга олганда юрагим тугатиб ташлайдиганга ўхшайди-ю, бошим чарчаб қолади, — дедилар.\n— Қани ўша ёзганларингиз? — дедим.\nОпа оддий иш дафтарига эски ёзувда (устоз одатда қораламаларини шу ёзувда ёзиб, сўнг кирилчага кўчирардилар, “Менга шуниси қулай”, дердилар) ёзилган қораламаларини ўқий бошладилар. Охиригача “қилт” этмай ўтириб эшитдим.\n- Ахир, бу бир нарса эмас-ку, Зулфия опа, бу зўр достон бўлади, — дедим. — Фақат бандларни жой-жойига қўйиб чиқиш керак.\nШоир ёзганларининг баҳосини яхши билади, лекин кимдир фикрдош бўлса, барибир бошқача кайфиятда бўпади. Ҳатто, ўша кимдир мендай ҳаваскор шогирд бўлса-да…\n- Сен шундай ўйлаяпсанми? — дедилар. Овозлари бошқача жаранглаб, кўзлари бошқача чақнади.\n— Албатта! Сиз айтиб туринг, мен кирилчада ёзаман, — дедим.\nУстоз диванга бемалол ўтириб олиб қораламаларини ўқий бошладилар. Кўчириб бўлгач, мен баланд овозда ҳаяжон билан ўқиб бердим. Опа:\n— Эшитганда аниқ билинар зкан, мана бу бандни олдинга олиш керак, бунисини орқага, — дея баъзи бандларнинг ўрнини алмаштирдилар.\n- Мен эртага саҳар туриб яна бир қараб чиқаман, кейин яна бир ўқиймиз, — дедилар…\nЭрталаб ишга кетаётиб, Чимкент кўчасидаги уйларига кирдим. Устоз ҳорғин, лекин жуда бахтиёр эдилар. Кеча ўқиган достонга бир неча бандпар қўшилган эди. Жумладан, биринчи ўқиганимизда мана бу бандлар йўқ эди. Бу бетакрор сатрлар бугунги саҳарнинг — истиқлол саҳарининг берган имкони туфайли дунёга келган эди.\nҲуррият, келдингми — наҳотки келдинг,\nПинҳона соғиндим, пинҳона куйдим.\nЁмғирга бағрини тутган саҳродек -\nСенинг насимингга қалбимни тутдим.\n…Ёдим синиқлари, қалқ, овоз берай,\nҚалқди, юрагим, чида, бер бардош,\nҚарагин титроқда — ҳаммаси жонли,\nҚара, ҳаммасининг юзи қонталаш…\nМен бор овозим билан ҳаяжондан титраб, кўзимда ёш билан достонни ўқир эканман, устознинг йиллар давомида хотираларига чўкиб ётган, замон тўлқинларида қалқиб чиққан армонларининг сувратини кўрардим.\n…Ака, жоним акам — жондошим акам,\nОлтмиш йил изимга қайтиб, йиғлайин.\nБўғзимда тош бўлган йўқловларимни\n“Оҳ”ларим эритар — айтиб йиғлайин.\nкаби сатрларни такрор ва такрор ўқирдим. Анча пайт достон таъсирида ўтирдим.\n- Бу достонни нима деб атаймиз энди? — дедилар ва ўзлари:\n— Хотирам парчалари… — дедилар. Индамай қараб тургандим:\n— Йўқ. Хотирам синиқлари… — дедилар…\nСарлавҳадаги “синиқ” сўзида жароҳат ҳам бор, сўз жуда жойига тушган эди.\n“Хотирам синиқлари” кўп ўтмай матбуотда чоп этилди. Достон самимияти, инсоний дарднинг чин инъикоси сифатида адабий жамоатчилик, шеърият мухлислари томонидан жуда илиқ қарши олинди. Ва бу асар истиқлол туфайли ҳайрати, жасорати яна бир бош баландлаган Зулфияхонимнинг гўзал имкониятларини намоён этди. Устознинг таваллуд кунлари пойтахтимизнинг “Туркистон” саройида нишонланди.\nОпа тантана якунида миннатдорчилик сўзларини шеърга уладилар.\nСаксон йил ловуллаб сўнмаган ўтман…\n…Бахтим шул, ўзбекнинг Зулфиясиман…\nсатрлари у киши ҳаётлигида ҳам, кейин ҳам қанча чиройли давраларга бош сўз бўлди.\nДунёда ҳеч нарса мангу эмас. Даврлар ўтади, кўп нарса унутилади, ҳатто, ўз даврида яхшигина вазифа бажарган асарлар ҳам қачондир оҳорини йўқотиши мумкин. Лекин халқ, миллат оғриғига, қувончига дахлдор асарлар халқ ва миллат билан бирга яшаб қолади. Устоз Зулфияхонимнинг “Хотирам синиқлари” достони ана шундай ўлмас асарлардан бири сифатида халқимиз, келажак авлодлар учун ҳам қадрлидир.\nМАЙИН ҚЎШИҚ ЁЙИЛАР ҲАР ЁН\nМЕН ЎТГАН УМРГА АЧИНМАЙ ҚЎЙДИМ…\nҲаёт китобимни бехос варақлаб,\nМен ўтган умрга ачинмай қўйдим.\nТабассум ўрнида кулдим чарақлаб,\nСуйиш керак бўлса — телбача суйдим.\nКийганим ипакми, читми ё кимхоб,\nЮрак бойлигидан қилмабман парво.\nМени оғушлаган ҳаёт нақ офтоб,\nЯнги қўшиқ талаб унда ҳар сабоҳ.\nМен ўтган умрга ачинмай қўйдим,\nҲеч кимда кўрмайин умримга ўхшаш:\nИззат нима — билдим.\nШу-да бир яшаш!..\nҚалб бўлганда йироқда\nИрода экан ожиз.\nДўстлар ҳам кўп атрофда,\nАммо мен якка-ёлғиз…\nБирдан қалбим кексариб,\nҚон ҳам қочди юзимдан.\nСен, сирдошни ахтариб,\nХаёл кетар изингдан.\nҚайга кетдинг, юрагим,\nБитди бардош ва тоқат.\nТилда ҳасратим қат-қат.\nКўпдир айтажак сўзим,\nЙиғлайсан деб дўстларим\nТаъна қилар. Нетай мен?\nСовуш бермайди менга\nЁқиб кетганинг олов.\nНетай, етмайман сенга,\nЎртага ташланган ғов.\nИшққа маскан юрагим,\nТопиб бер деб қистайди.\nНима қилай, бераҳм\nРуҳим сени истайди.\nТог ортига ўтиб кетди кун,\nСокин чўкди тоза, салқин тун…\nМен дераза очганим чорбоғ\nСокин ухлар тун кўрпасида.\nМайин қўшиқ ёйилар ҳар ён,\nЭсиб ўтган ел шарпасида.\nСув оқади аллалаб тунни,\nҲамма ухлар, уйда мен уйғоқ,\nПарча қоғоз, кичик бир қалам\nБошим узра порлайди чироқ.\nТунда қанча хаёл, қанча куй,\nМен берилиб қулоқ соламан.\nСўз тополмай ифодасига,\nРанг ахтариб шошиб қоламан.\nСоф ел эсар… Парвона учар,\nЧироқ атрофида ўргилиб,\nЎзин уриб парт бўлади-ю,\nСтолимга тушади келиб.\nМен ёзаман, юлдузлар ўтар,\nҲар бириси сўйлар бир эртак.\nМана, Ҳулкар қаршимда чақнар,\nЁрқин тонгдан келтириб дарак.\nТун ўтади, яна чорбоғдан\nКўтарилар саҳарги туман.\nМен-чи, аста чироқ сўндириб,\nОтаётган тонгни кутаман.\nКўзларимда эриб кетди тун,\nЁйилмоқда ёрқин жувон кун…\nКЎРГАНМИДИНГ КЎЗЛАРИМДА ЁШ\nСоғинганда излаб бир нишон,\nҚабринг томон олар эдим йўл.\nКелтирардинг менга бир замон,\nЭнди ҳар чоғ мен элтаман гул.\nКелдим. Узоқ қолдим мен сокин,\nСенинг азиз бошингда ёлғиз,\nОсмон тиниқ эди ва локин,\nПарча булут етиб келди тез.\nКўкда менинг бошимда туриб,\nГўё юрагимда қалқди у.\nКўзимдаги ёшимни кўриб\nУ ҳам тўкди ёшини дув-дув.\nБиз йиғладик тепангда шу кун,\nКелдингми деб кўтармадинг бош.\nАйт-чи, сен-ла бахтиёр онлар\nКўрганмидинг кўзларимда ёш?\nНЕ БАЛОГА ЭТДИНГ МУБТАЛО\nЎтди ойлар ғам билан оқиб,\nДил топмади зарра тасалло.\nФироқингда қолдим тутоқиб,\nНе балога этдинг мубтало!\nКўз очгани қўймайди алам,\nБошим қўйсам куйдирар болиш.\nЮпатолмас китоб ва қалам,\nМисраларим кўтарар нолиш.\nНаҳот шунча маъсум, шунча пок\nСевишмоқда алам бор шунча?\nБардош бермас ирода, идрок,\nТамоман лол ақл, тушунча.\nТоғдай бор деб билган юрагим\nҚуш бошича қолмади чоғи?\nҒамни енгарман деган сарим\nЯна ортар алами, доғи.\nЭриб кетмагандим севгингдан,\nБўлмаслик-чун бахтингдан жудо,\nБирга қолиш учун сен билан\nКуяман-у бўлмайман адо.\nМанба: «Ёшлик» журнали, 11/2014\nНомер материала: ДВ-293935\nКурсовая работа "Татар теле hәм әдәби уку дәресләрендә халык авыз иҗаты үрнәкләрен куллану"


Океанда 133 кун. Пань Лянь қандай қилиб омон қолди? - zarnews.uz\nБундан 78 йил аввал бразилиялик уч балиқчи 24 ёшли йигитни қутқариб қолишди. Маълум бўлишича, у тўрт ойдан кўпроқ вақт давомида Атлантика океани сувларида жон сақлашга муваффақ бўлган. У буни қандай қилди?\nПань 1918 йилда Хитойнинг Хайнан провициясида туғилган. У аксарият маҳаллий аҳоли сингари денгизчи касбини танлаган. 1942 йилда 24 ёшли йигит Британиянинг савдо юклари ташийдиган «Бен Ломонд» кемасида стюард сифатида ишга жойлашди. Уруш пайтида бу иш ўта хавфли бўлган, аммо яхши ҳақ тўланган.\nЛяннинг кемаси тижорий ҳисобланса-да, у ҳарбий транспортга ўхшаб кетарди. 1942 йилнинг ноябрь ойида Кейптаундан Голландиянинг Гвиану шаҳрига режалаштирилган рейсда унга немис сувости кемаси ҳужум қилди. Снаряд кемага шикаст етказиши натижасида у тезда чўка бошлади. Пань Лянь дарҳол қутқарув нимчасини кийиб олди. У кема қозонхоналари портлашидан олдин ўзини сувга ташлади. Баъзи маълумлотларга кўра, ўшанда 55 денгизчидан атиги 11 нафари қочишга муваффақ бўлган. Омадли кишилардан бири Пань бўлиб чиқди.\nУммонда бир неча соат вақт ўтказган йигит 2,5х2,5 метрлик ҳеч кими йуқ кичик бир солсимон ясси кемани кўриб қолди. Унга чиқиб, атрофни кузатди. Бортда 40 литр сув, бир неча қути консерва ва печенье, бир оз шакар ва шоколад, фонарь ва бир нечта сигнал чироқлари бор эди. Бундай озиқ-овқат захираси йигитга ёрдам келгунча етарли бўлиши керак эди.\nКунлар ва ҳафталар ўтди, гарчи кема юк ташувчилар ҳудудида ҳалокатга учраган бўлса-да, қутқарувчилардан дарак бўлмади. Йигит маҳсулотларни аввалига ҳафтага, сўнгра ойларга тақсимлаб чиқди.\nШу вақт давомида озиқ-овқат тугади. Лянь чодирда ёмғир сувини йиға бошлади. Бир неча кунлик тажрибалардан сўнг ғилдиракка айлантирган чироқ симлари билан балиқ овлай бошлади. Бир куни у ҳатто акула ушлашга муваффақ бўлди. Йиртқич уни ўлдиришига сал қолди, лекин Лянь уни консерва банкаси билан бир ёқлик қилди. Йигит қуш овлаш усулини ҳам ўйлаб топди. Гўштнинг бир қисмини еб, қолганини қуёшда қурита бошлади.\nҲаракатсизликдан оёқлари шишиб кетар, Лянь сузиш орқали муаммо билан курашишга уринарди, чўкиб кетмаслик учун ўзини арқон билан кемага боғлаб қўярди.\nУзоқ кутилган нажот\nКунларнинг бирида Лянь океан сувининг ранги кескин ўзгариб кетганини пайқади. Бу қуруқлик яқинлигини англатарди. Бундан ташқари, чайкалар кема устида кўпроқ айлана бошлаганди. Ички ҳисси уни алдамади, тез орада бразилиялик балиқчилар уни кўриб қолди ва 1943 йилнинг 5 апрелида хитойлик денгизчи қутқарилди. Кўринишига қараб балиқчилар йигит кунларини анча вақт очиқ океанда ўтказганлигини англаб олишди.\nБалиқчилар йигитни Маража кўрфасига олиб боришди ва таржимон орқали Лянь Пань «Бен Ломонд» кемаси ҳалокатга учраганда омон қолганлигини билиб олишди. Маълум бўлишича, йигит бир неча ой давомида ўлик деб тахмин қилинган. Океанда у 133 кунни ёлғиз ўтказди. Териси қўпол ва ёрилиб кетган, баъзи жойлари ҳатто куйган эди. Шу билан бирга денгизчи атиги 9 килограмм вазн йўқотди. Бундан ташқари, у солсимон кемада ёлғиз ўзи туриш бўйича шу вақтга қадар ҳеч ким қила олмаган рекордни ўрнатди.


Чагаев рингга қайтмоқчи\n30 июн 2022, Тошкент вақти: 15:32\nWBA тоифаси бўйича собиқ жаҳон чемпиони, ўзбекистонлик боксчи Руслан Чагаев рингга қайтишини эълон қилди.\n“CA-News” ахборот агентлигининг билдиришича, Чагаевнинг кейинги рақиби австралиялик Кали Миан бўлиши мумкин. Ушбу баҳс санаси декабр ойида белгиланади.\nЧагаев рақиби Кали Миан профессионал рингда 38 жанг ўтказган ва 35 тасида ғалаба қозонган. Учта баҳсда эса имкониятни бой берган.\nWBA рўйҳатида Кали Миан америкалик Жон Руиз ва ўзбекистонлик Руслан Чагаевдан сўнг учинчи ўринда туради.\nWBA тоифаси бўйича жаҳон чемпиони бўлган Чагаев 2008 йилда россиялик боксчи Николай Валуевга қарши ринга чиқиб ўз қамарини ҳимоя қилиш лозим эди. Бироқ Чагаев жароҳати туфайли ушбу жанг икки маротаба қолдирилди. Бундан сўнг WBA Чагаевни “танаффусдаги чемпион”, деб эълон қилди.\n2009 йилнинг июн ойида эса Чагаев украиналик боксчи Владимир Кличкога қарши рингга тушди ва мағлубиятга учради. Мазкур жангдан сўнг Чагаев чемпон унвонидан айрилди.\n31 яшар Чагаев профессионал рингда 27 жанг ўтказган. Собиқ жаҳон чемпиони 25 маротаба ғалаба нашидасини сурган, битта дурранг ва бир маротаба мағлубиятга учраган.


Ҳаётда ҳамма нарсанинг ҳисоб-китоби бор. Масалан, кимгадир яхшилик қилган киши раҳмат эшитади ва бундан кайфияти кўтарилади. Аксинча, қинғир иш ёки бирор жиноят содир этган шахс ҳаловатини йўқотади. Натижада жиноий жавобгарликка тортилиши муқаррар. Ўғирликларнинг аксарияти яқиндан билган танишлари томонидан содир этилиши эса барчамизни янада ҳушёрликка ундайди.\nШу йилнинг 21 сентябрь куни пойтахтимизнинг Яккасарой туманида номаълум шахслар Муқимий кўчаси 1-«А» уйда жойлашган «Поднебесная» ресторанига калит танлаш йўли билан кириб, омборхонадаги сейфдан ресторан иш бошқарувчиси У.Л.га тегишли 25 миллион сўмни ўғирлаб кетди.\nКўрилган тезкор чора-тадбирлар натижасида мазкур жиноятни ушбу рестораннинг собиқ ишчиси, Андижон вилояти Марҳамат туманида яшовчи У. А. ва унинг маҳалладоши В.О. содир этганлиги аниқланиб, қўлга олинди.\nҲозир тергов ҳаракатлари давом этмоқда.


Шиддат билан ривожланаётган технологияларнинг кутилмаган 10 салбий жиҳати - Texno » Скачать музыку mp3 бесплатно и без регистрации\nШиддат билан ривожланаётган технологияларнинг кутилмаган 10 салбий жиҳати\nТехнологиялар шиддат билан ривожланиб бормоқда ва аксарият одамлар кундан-кунга янгилари чиқаётган ақлдан оздирувчи нарсаларнинг пайдо бўлишини сабрсизлик билан кутишади. Олимлар эса соҳа етакчилари билан бир қаторда бизга ўзи бошқариладиган машиналар совға қилиш (қаёқда, аслида сотиш!), бизни виртуал воқелик қаърига янада чўктириш, саёҳатларни тезлаштириш ва тижорат космик парвозига жўнатиш ва ҳоказолар истагида.\nҲозирча кўпчилик оммавий бозорда янги ишланмаларни сабрсизлик билан кутиб турар экан, айрим инсонлар бир зум тўхтаб, бўлаётган ишлар ҳақида ўйга чўмиб қолмоқда. Гап шундаки, бу технологияларнинг кўпчилигисиз ҳам бемалол яшаса бўлади, айрим ҳолларда уларнинг баъзилари очиқчасига ҳаёт учун хавфли. Ривожланаётган технологиялар замонавий ҳаётни жиддий тарзда мураккаблаштириши, ечганидан кўра кўпроқ муаммолар келтириб чиқариши мумкин.\nЎзи бошқарилувчи автомобиллар ва этика муаммолари\nЎзи бошқарилувчи автомобиллар, кўпчиликнинг наздида бизни келажакка итқитиб юборувчи улкан тўлқиндир. Биз ўзи учар автомобиллар ишлаб чиқаришига етиша олмадик, лекин бошқаришга ҳожат бўлмаганларини кўрсак керак. Одамларнинг гап-сўзлари ва тобора ўсиб бораётган компаниялар шундан далолат бериб туришибди, ҳарқалай. Бироқ, ўзи бошқарилувчи компанияларга боғлиқ бўлган кўплаб муаммолар борки, улар гигант бозорга айланиб, оддий автомобилларнинг улушини паққос тушира бошлашидан олдин ҳал этилмоғи лозим.\nДастлаб улар хавфсиз ва тўғри ишлашига ишонч ҳосил қилинишидан ҳам кўра, этикага оид муаммолар ҳам ҳал қилинмоғи керак. Кўплаб инсонлар томонидан берилаётган саволнинг мазмуни шундан иборат: кўчадаги бегуноҳ инсонлар ва машина ичидаги одамнинг ҳаётини танлаш керак бўлган вазиятда машина қандай қарорга келади? Science Magazine журналида нашр этилган, деярли 2000 инсон иштирок этган тадқиқотга кўра, гарчи инсонлар фуқароларнинг ҳимояси биринчи ўринда бўлиши керак, деб ҳисоблашса-да, йўловчидан кўра кўчадаги бошқа фуқароларнинг ҳаёти устуворлигига дастурлаштирилган машиналарни харид қилмасликларини билдиришган.\nБу бошқотирма ўзи бошқарилувчи автомобилларнинг кенг омма учун ишлаб чиқарилишига яхшигина тўғаноқ бўлади. Баъзи бир экспертларнинг фикрича, алоҳида бир шахслар нима деб ўйлашидан қатъи назар, бундай автомобилларни ҳакерлардан ҳимоя қилиш ҳам бир муаммо бўлади, чунки улар машинани бошқарувини қўлга киритиб, йўлда қўрқинчли ва катта талофатлар келтириб чиқаришлари мумкин.\nВиртуал воқеалик руҳий безовталикка сабаб бўлиши мумкин\nВиртуал воқелик ҳам тез ривожланаётган соҳа ҳисобланади. Oculus Rift каби компаниялар ўйин дунёсига яхши мўлжал олишган ва тиббиёт соҳасида ҳам врачлар ва ҳамшираларга ҳеч кимнинг ҳаётини хавф остига қўймасдан янги нарсаларни ўргатишга ўтишган. Лекин бу технология тараққий топиши билан бирга у тобора ўз домига торта боради ва баъзи ҳолларда бу яхши ҳамда фойдали бўлиши мумкин. Яъни, қанчалик ўзига мафтун этса, шунчалик яхши бўлади.\nБироқ, агар бевосита ўйинлар ҳақида гапирадиган бўлсак, ўз соғлиғини ўйламайдиган инсонларда руҳий безовталикнинг жамики турларига тўқнаш келишимиз мумкин. Бугунги кунда ҳеч қандай виртуал воқеликсиз ҳам кўп ўйин ўйнаганлар тўсатдан ўлиб қолмоқда. Баъзилар ўйинқаролик туфайли ўз умрини совуриб юбормоқда. Кимдир бу нарсага муккасидан кетса, ундан ажралиши жуда қийин бўлади ва боғлиқликнинг яна бир жиддий тури намоён бўлади. Улар воқелик билан алоқани шу даражада йўқотиб қўйишлари мумкинки, ўйинни ҳаётдан ажрата олмай қолишади.\nДронлар инсонларни ғазаблантирмоқда\nУчувчисиз бошқариладиган аппаратлар шунчалик кенг тарқалмоқдаки, тез орада кундалик ҳаётнинг ажралмас қисмига айланиб қолишади. Қачонлардир учувчисиз дронлар ҳарбий зона устидан учиб, бошқа мамлакатларда инсонлар устига бомба ёғдирувчи улкан самолётлар эди. Бугун мўъжаз дронларни оддий дўкондан харид қилиш мумкин, айрим компаниялар эса ўз маҳсулотларини дронларда етказишни мўлжалламоқда. Яқин орада биз кўчада мудом маҳсулот ташиётган, кўчалардаги тартиб устидан назорат қилаётган ва осмонда турли функцияларни бажараётган дронларга гувоҳ бўлишимиз мумкин. Бош узра муаллақ равишда доимий ғўнгиллаб туриш бизни ақлдан оздира бошлайди.\nСиз дўкондан харид қилишингиз мумкин бўлган тижорат дронлари бироз шовқин чиқаради, дронлар қанчалик кўп бўлса уларнинг шовқини ҳам орта боради. Доимо дронлар билан тўқнашиш келишга маҳкум бўлган Яман қишлоқларида ҳозир одамлар эсидан оғиб қолмоқда — доимий ғўнгиллашдан қочиб бўлмаслиги сабабли. Афсуски, дронлар ёрдамида юк етказиш ва шунга ўхшаш нарсалар кундалик юмушга айланса, дронлар шаҳарларда туну кун парвоз қила бошлайди: ҳеч қачон тўхтамасдан, бизни ғўнгиллаганча доимо кузатиб.\nШамол ва қуёш фермалари ёввойи табиат кушандаси\nҚуёш ва шамол фермалари бугунги кунда табиатни муҳофаза қилиш тарафдорлари ва экспертлар томонидан энергия ишлаб чиқишда табиатни асраш учун энг мақбул йўл сифатида кўрилмоқда. Улар атроф-муҳитни ифлослантирмайди ва битмас-туганмас, чунки шамол ҳам, қуёш ҳам ҳеч қаёққа кетмайди. Уларнинг кўмирдан тоза эканлиги ва битмас туганмаслиги идеал эканлигини англатмайди, асло.\n«Яшиллар» қуёш ва шамолнинг энг катта фанатлари эканлигини далил қилиб, эътироз билдиришингиз мумкин, лекин табиатни муҳофаза қилиш ташкилотлари бундай заводларнинг кундан кунга кўпаяётганидан ташвишда. Гап шундаки, шамол ва қуёш фермалари ёввойи табиатни, ҳайвонот оламини, айниқса қушларни қириб юбормоқда. Гарчи тадқиқотларга кўра шамол энергияси кўмирга нисбатан камроқ зарарли эканлиги ҳисоблаб чиқилган эса-да, қуёш фермалари борасида ҳозирча бундай маълумот йўқ. Қушлар қуёш панеллари ўрнатилган массивни кўиб, уни кўл деб ўйлашади ва у томон учиб, ярим йўлда ёниб кетади. Бу борада кўплаб ечимлар таклиф этилган, лекин уларнинг бирортаси самарали чиқмаган.\nТижорий космик парвозлар соғлиққа зиён\nКосмик саёҳатлар бир пайтлар айрим барқудрат давлатларнинггина имтиёзи саналарди, бугунги кунда кўплаб давлат вакиллари космосда бўлиб қайтишди, аксарият давлатлар ўз сунъий йўлдошига эга, хусусий компаниялар ҳам космос билан шуғулланмоқда. Virgin Galactic космосга сайр қилиш учун ўз «аттракцион»ларини ишлаб чиқмоқда, Илон Маскнинг SpaceX компанияси эса бир неча марта космосга юк олиб чиқиб, ўз ракетасини ҳам бир неча бор қайта қўндирди. Келажакда компания астронавтлар билан бирга оддий фуқароларни ҳам олиб чиқмоқчи. Гарчи ҳар қандай инсон бир муддат космосда бўлишни истаса-да, ҳали кўп муаммоларни ҳал этиш керак.\nГап шундаки, космосда бўлиши инсон соғлиги учун у қадар фойдали эмас. NASAнинг фақат жисмонан бақувват инсонларни космик станция бортига жўнатишига сабаб — космик парвоз инсон организмига ўта салбий таъсир кўрсатади, шу сабабли астронавтларга бирваракайига фақат олти ой мобайнида космосда бўлишларига рухсат этилади. Космосда ўтказилган вақт суяк зичлигига таъсир кўрсатиши, кўз нурини камайтириши ва соғлиққа боғлиқ бошқа муаммоларни келтириб чиқариши мумкин. NASA ва бошқа экспертлар мўрт ва қария туристлар космосда доимий қолиб кетиши ёки жиддий дард орттириб олишлари мумкинлигидан огоҳлантиришади.\nШиддатли саноатлашиш шовқин билан ифлосланишга сабаб бўлади\nИнсонлар саноатни яхши ўзлаштириб олишди ва у сўнгги бир неча юз йил ичида шиддат билан ривожланиб борди ва дунё энди аввалгидек кўринишга эга эмас. Аввалига кемалар, сўнгра самолётлар ҳаётимизнинг ажралмас қисмига айланди, поезд ва йўлларсиз савдо-сотиқ ҳам, фаровон ҳаёт ҳам бўлмасди. Албатта буларга боғлиқ бўлмаган одамлар тобора камаймоқда, лекин атроф-муҳит ҳам ундан зарар кўрмоқда.\nАйримларга саноат ифлосланишининг физик томонларини баҳолаш ёқади, масалан, кимёвий моддалар билан, лекин улар шовқин билан ифлосланишни унутиб қўйишмоқда. Бир неча йил муқаддам инсонлар томонидан яратилаётган шовқиннинг катта қисми бўлмаган. Самолётлар, йирик фабрикалар ва ҳаттоки радио бўлмаган. Ҳамма ёқда сокинлик ва тинчлик ҳукмрон бўлган (ҳозирга таққосланса), йирик шаҳарларнинг фаоллиги тунда буткул тинарди. Инсонлар шовқинидан холи кўплаб жойларни топиш мумкин бўлган. Бугунга келиб бунинг амалда иложи йўқ.\nАйримлар инсонлардан холи жойлар қидириб, жуда узоқларга, ҳаттоки ғорларга жойлашиб олишган, лекин улар ҳам шовқиндан узоқ қочиб қутилолмайди. Бу муаммони етарли тарзда тез ечиб бўлармикан, қайтага чуқурлаша бормасмикан?\nHyperloop соғлиқ учун зарарли бўлиши мумкин\nИлон Маск — жуда амбицияли лидер. У нафақат электромобиллар устида иш олиб боради, инсонларни мудом сунъий идрокнинг хавфи борасида огоҳлантириб ҳам туради. У қуёш энергияси устида иш олиб бормоқда, космик корпорациясига эга, Лос-Анжелесдан Сан-Францискога қадар АҚШ бўйлаб инсонларни соатига 1300 км тезликда ташиш мумкин бўлган улкан қувур ҳам қурмоқчи. Бу нарса маглев сингари ишлайди, лекин Маск уларни вакуум қувурига жойлаб, ҳавонинг қаршилигини олиб ташлаб, уларни мисли кўрилмаган тезликда ташимоқчи.\nГарчи, қоғозда буларнинг барчаси жуда ҳайратланарли кўринса-да, айримлар бу ғояда ўзига хос муаммолар кўрмоқда. Асосий муаммо шундаки, инсонлар гарчи тўғри чизиқ бўйлаб ҳаракатланишса-да, бундай катта тезликка бардош бера олишмайди. Бу ҳолатда уни геологик хусусиятлар туфайли абсолют тўғри қилишнинг ҳам имкони йўқ. Ҳар қандай силкиниш ёки вакуум билан боғлиқ муаммо фожиали якун топади, чунки соатига 1300 км тезликда чора кўриш учун фурсат етмайди. Маск яна машиналар ўртасида 8 км масофа ушлашни таклиф этмоқда, яъни капсулалар ҳар 4 сонияда ҳаракатланиб туради. Эҳтимол, Hyperloop кўпроқ юк таниш учун мос келар, лекин инсонларни эмас.\n3D-принтерлар атроф-муҳит учун зарарли бўлиши мумкин\n3D-принтерлар аллақачон келажак учун чипта сифатида тақдим этилмоқда, гарчи ҳанузгача бирор ишни қойил қилиб қўймаган эса-да. Бунга сабаб, аввало технологиянинг ҳануз жуда қимматлиги бўлса, яна бир сабаб унинг кўплаб прототипи ишланмоқда. Ҳанузгача ҳеч ким 3D-принтерни қандай қилиб кенг омма учун мўлжалланган ускуна қилишни ўйлаб тополганича йўқ ва кўплаб компаниялар ҳамон ундан фойдаланишнинг максимал фойдали усулини ахтармоқда. 3D-принтерлар ҳар бир уйда пайдо бўлиши ва кўплаб фойдали иловаларга эга бўлиши вақтга боғлиқ масала эканлиги аниқ. Биз бунга борган сари яқинлашганимиз сайин 3D-принтерларни ишлатишнинг экологик хатарларига дуч кела бошлаймиз.\nУнга боғлиқ иккита муаммо тилга олинмоқда; биринчиси — чиқитлар. Тадқиқотларнинг кўрсатишича, уйда фойдаланиладиган 3D-принтерлар ишлатиш мобайнида сигаретадан қанча зарар бўлса шунчалик зарар келтиради. Бундан кўп ташвишланмаслик керак, газ плитасининг чиқити ҳам шунча. Бироқ муаммо мавжуд ва ҳал қилинишни талаб этади.\nИккинчи муаммо шундан иборатки, 3D-принтерларнинг кўпчилиги арзон пластик ипдан фойдаланади ва у чиримайди, бу эса атроф муҳит учун жуда ёмон. У чиқиндихоналарни тўлдиради ва пластиклардан фойдаланиш ҳажмини қисқартиришга бел боғлаган «яшиллар» ҳаракатига зид. Гарчи бу муммолар устида 3D-принтерлар оммалашувидан олдин ишлаш мумкин бўлса-да, уларни унутмаслик керак бўлади.\nЎйинчоқ лазерлар учувчиларни кўр қилмоқда\nЛазер технологиялари шунчалик ривожландики, бугун биз лазер кўрсаткичини қўлимизга олиб, зарур бўлса тунда йўлимизни ёритишимиз мумкин. Бутун дунё бўйлаб сайтлар арзон лазерлар сотишмоқда, улар мисли кўрилмаган масофаларга етиб бориши мумкин ва катта кучга эга. Технологияларни севувчиларнинг азалий орзуси ушалди. Лазерларни болаларга совға қилиш мумкин, лекин муаммо шундаки, лазерлар ўйинчоқ эмас, хавфли жиҳатлари мавжуд бўлган технология саналади. Болакайлар уни кўзга тутиб, ўзининг ёки бошқаларнинг кўзини олиши, умрбод кўз нурини йўқотишига сабаб бўлиши мумкин. Бу ҳали ҳаммаси эмас.\nКўплаб инсонлар ё билмасдан, ё атайлаб самолётларга лазер тутишади. Бу эса зарар келтиради. Лазер самолёт кабинасига тутилса, учувчининг кўзини олиши ва самолётни қўндиришда муаммо келтириб чиқариши мумкин. Агар учувчи лазер нурига кўпроқ тикилса, кўз нурини йўқотиши ва мумкин, унинг кўз нури пича пасайса ҳам ишдан ҳайдалишини ҳамма ҳам билмаса керак. Самолётга лазер тутиш АҚШда жиноят саналади, кўплаб давлатларда тақиқланган. Лазерни самолётлар, автомобиллар ва инсонларнинг юзига тутмаслик керак.\nИнтернет дарғазаб инсонлар учун Сусамбилга айланди\nИнтернет дунёни жуда тез ўзгартириб юборди. Бугун уйғонишимиз ҳамоно, ҳали чойшабни тарк этмасимизданоқ қўлимизни смартфонга чўзамиз. Биз янгиликларни билишни истаймиз. Биз ухлаётганимизда танишларимиз ва дўстларимиз нима билан машғул бўлганини билишни хоҳлаймиз. Ҳар қандай ахборотни чўнтакдан чиқариш мумкин бўлган замонлар келди. Билимлар уммонига йўл очилди, узоқда турган инсонлар бирлашмоқда, ёнма-ён турганлар эса узоқлашмоқда. Албатта, жамият учун Интернет икки учли таёққа айланди.\nИлгари педофил ёки шунга мойиллиги бўлган инсонлар унга тенбеҳ берувчи, камида уни қўлламайдиган инсонлар қуршовида бўлар эди. Интернет эса буни ўзгартирди. Педофиллар ва бошқа ярамас гуруҳлар энди ўзларига ўхшаш миллионлаб инсонларни топиши мумкин, чунки бутун олам битта жойга жамланган. Улар фотосуратлар алмашиши, ўзларининг жирканч хотиралари билан ўртоқлашиши ва бунда бир-бирларини қўллаб-қувватлашлари мумкин бўлмоқда. Ўзларининг жирканч, эси пастларга хос ишларини оқлаб ҳам қўйишмоқда. Нафақат педофиллар, ақлдан озган бошқа бир тоифадаги инсонлар ҳам бир жойга тўпланиб, бир-бирларини қўллашлари мумкин бўлмоқда. Бу эса ўта қайғули ҳолат.\nКатегория: Texno | Просмотров: 143 | Добавил: Active | Теги: салбий, жиҳати, ривожланаётган, Шиддат, технологияларнинг, билан, 10, КУТИЛМАГАН\n«Uzbekona.Uz» telegram каналига қўшилинг ва энг сўнгги янгиликлардан хабардор бўлинг!


Мирзиёев ЎФАнинг Математика институти янги биносини очиб берди | Qalampir.uz\nМирзиёев ЎФАнинг Математика институти янги биносини очиб берди\nЖамият\t12 Июнь 18:31 2956\nАввал хабар берганимиздек, Ўзбекистон Республикаси Президенти Шавкат Мирзиёев бугун, 12 июнь куни Ўзбекистон Фанлар академиясининг Математика институтига ташриф буюрди.\nДавлат раҳбари Олий Мажлисга шу йил январь ойидаги йўллаган Мурожаатномасида ҳар йили илм-фаннинг бир нечта устувор йўналиши ривожлантирилишини айтган эди. Жорий йилда математика ана шулардан бири сифатида белгиланди.\nМамлакатда ушбу йўналишни ривожлантиришда Фанлар академиясининг Математика институти катта ўрин тутади. 1943 йилда ташкил этилган бу даргоҳ ўтган даврда математик тадқиқотларнинг йирик марказларидан бирига айланган. Бу ерда шаклланган алгебра ва функционал анализ, дифференциал тенгламалар, эҳтимоллар назарияси ва математик статистика бўйича илмий мактаблар жаҳон олимлари томонидан эътироф этилган.\n“Бу замонавий институт барча олимлар учун маърифат маркази бўлиши керак. Математика кўп фанларга йўл очади. Уни Талабалар шаҳарчасида барпо этганимиз бежиз эмас. Бу институт таълим ва илм-фан ўртасида узвийликни таъминлаши, мамлакатимиз ривожига замин яратиши керак”, деди Шавкат Мирзиёев.\n“Математика фанининг тамал тошини Ал-Хоразмий, Аҳмад Фарғоний, Абу Райҳон Беруний каби улуғ боболаримиз қўйган. Бу бизнинг қонимизда бор. Лекин охирги йигирма йилда математикадан билим даражаси пасайиб кетди. Чунки ўқитувчиларга керакли эътибор, муносиб ойлик беролмадик, пировард мақсад қўя олмадик. Бунинг оқибати ҳозир кўпдан-кўп соҳаларда сезиляпти. Бугун бу фанни ривожлантиришдан мақсадимиз – математика бўйича рақобат муҳитини яратиш, саноат, муҳандислик йўналишлари бўйича етук кадрлар тайёрлаш”, деди Президент.\nШу борадаги тақдимот билан танишар экан, Президент “математика ўқитувчиларининг билим ва малакаси бўйича ҳар бир туман кесимида таҳлил борми? Моддий ва ташкилий жиҳатдан яна нималар қилишимиз керак?”, дея саволлар қўйди.\n“Кечаги дарс бериш услуби билан математикани жадал ривожлантириб бўлмайди. Шу боис аввал амалда яхши натижа берган хорижий методика асосида таълим дастурлари яратиб, ўқитувчиларни қайта тайёрлаш зарур. Методика шундай бўлиши керакки, у болаларда математикага муҳаббат уйғотсин. Бунинг учун ўқувчилар бу фан ҳаётда, ҳар бир соҳада ўзига кераклигини англаши зарур. Ёшлар имтиҳондан ўтиш учун эмас, билимли мутахассис бўлиш учун ўқиши лозим”, деб таъкидлади давлат раҳбари.\n2019 йил 9 июлда Ўзбекистон Республикаси Президентининг “Математика таълими ва фанларини янада ривожлантиришни давлат томонидан қўллаб-қувватлаш, шунингдек, Ўзбекистон Республикаси Фанлар академиясининг В.И.Романовский номидаги математика институти фаолиятини тубдан такомиллаштириш чора-тадбирлари тўғрисида”ги қарори ҳамда 2020 йил 7 майда “Математика соҳасидаги таълим сифатини ошириш ва илмий-тадқиқотларни ривожлантириш чора-тадбирлари тўғрисида”ги қарори қабул қилинган.\nШавкат Мирзиёев Ўзбекистон фанлар академияси Математика институти\n17 Сентябрь 14:20 40221\n18 Сентябрь 18:04 39497\n18 Сентябрь 08:06 35983\n18 Сентябрь 20:50 35242\n17 Сентябрь 23:44 29541


Нақд шаклда пенсия олувчиларга маблағларини банк картасига ўтказиш тавсия қилинди\n18:59 / 11.04.2020\nЎзбекистонда карантин талабларидан келиб чиққан ҳолда, пенсия тўловлари пенсионерларнинг яшаш манзилига етказилмоқда.\nАкмал Назаров / Фото: АОКА\nМарказий банк бу ҳолатда пенсия пулларини нақд шаклда олаётган пенсионерларга Халқ банкининг шахсий пенсия-овердрафт карталарини очиш ва келгусида пенсия маблағларини банк карталарига ўтказишни тавсия қилди.\n«Ҳозирги таҳликали шароитда нақд пуллардан фойдаланишдаги хатарни ва айни пайтда барча банк хизматларидан мобиль иловалар орқали фойдаланиш мумкинлигини ҳисобга олсак, бу тўғри ва қулай йўлдир», – деди Марказий банк Жамоатчилик билан алоқалар ва коммуникацион сиёсат департаменти директори ўринбосари Акмал Назаров 11 апрель куни АОКАда ўтказилган брифингда.\nБу орқали пенсионерлар бир қатор қулайликларга эга бўлади:\nбиринчидан, пенсионер қаерда бўлишидан қатъи назар, пенсия маблағлари ойнинг дастлабки кунларида пенсия-овердрафт картасига тушади;\nиккинчидан, кейинги пенсия тўловигача пули тугаб қолган тақдирда, пенсионер ойлик пенсиясининг 50 фоизигача фоизсиз овердрафт кредити олиши мумкин;\nучинчидан, картадаги маблағларга йиллик 8 фоиз миқдорида даромад ҳисобланиши билан бир қаторда, уларни Халқ банкининг банкоматлари орқали фоизсиз нақдлаштириш имконияти яратилган.\nМаълумот учун, фуқаро пенсияни тарқатиш жараёнида яшаш манзилида бўлмаса ва вақтинча бошқа ҳудудда истиқомат қилаётган бўлса, маблағлар Пенсия жамғармасига қайтарилади ва тўланмай қолган ушбу маблағлар кейинги ойда қўшиб тўлаб берилади.\nАгар фуқаро вақтинча яшаётган манзилида вақтинча рўйхатда турган бўлса, шу ҳудуддаги Пенсия жамғармасининг бўлимига мурожаат қилиши мумкин.\nЭслатиб ўтамиз, 6 апрелдан бошлаб Тошкент ва Нукус шаҳарлари ҳамда вилоятлар марказларида 65 ёшдан ошган фуқароларнинг энг муҳим заруратсиз уйидан чиқиши қатъиян тақиқланган.\n09:55 / 22.05.2020\nПенсия тайинлашда талаб қилинадиган яна бир ҳужжат тури соддалаштирилди